
DAMA HERIDA DEN ACCIDENTE 

NA CRUZADA Dl PALM BEACH 

-- 







DIALUNA mainta algo prome cu 9’or Polis a 
bay cruzada di luznan di trafico na Palm Beach, 
unda lo a sosode un accidente y tin hende herida. 

Na yegada di patruya di Noord, nan a pidi me- 
sora pa un Ambulance, debi cu tin un dama her- 
ida. 

Ambos auto a ricibi daño material grandi. 

Ta trata di Hyundai Accent y un Suzuki Vita- 
ra. Na prome instante tabata wordo papia cu e 
luznan di trafico lo no ta trahando. 

Pero ora cu agentenan di trafico a yega a bin 
ripara cu tur luz ta den funcion. 

Por a compronde cu e Hyundai Accent a subi e 
cruzada for di pabou y dal contra e Suzuki Vi- 
tara. 

Aki ta unda cu Departamento di Trafico mester 
a haci nan investigacion pa mira si e dama a 
pasa den luz cora. 

Na yegada di Ambulance e Paramediconan a 
controla e dama kende tabata esun mas herida 
y a opta pa transporte pa Hospital. 

E otro victima di accidente na 
Sero Pita a fayece ayera tardi 



AYERA TARDI, nos a recibi e triste 
noticia cu e hoben Luisann “Lui” Lar- 
ez, naci na Aruba dia 8 di december 
1999, pues di apenas 20 aña di edad, a 
fayece a consecuencia di e heridanan 
recibi den e accidente di diasabra ano- 
chi na Sero Pita. E tabata luchando pa 
su bida den unidad di cuido intensivo 
na Hospital. E tabata e otro victima 
envolvi den e accidente pisa diasabra 
anochi na Sero Pita, den cual un Po- 
lis a fayece n’e sitio. Ta den su auto e 
Polis a bay dal, ora el a pasa un auto 
sortiando pa bay man robes. 

Luisann “Lui: Larez a bira asina e di 3 
morto tragico di Aruba su trafico. 


Lui Larez di 20 aña di edad tabata tra- 
ha un tempo na Aeropuerto y despues 
na un restaurant. Obviamente awor 
e ta na cas sperando reapertura di e 
restaurantnan pa por cuminsa traha 
atrobe. E ta biba na Santa Cruz, pues 
mirando e ruta, probablemente e ta- 
bata caminda pa cas. 

Na famia di e difunto ta bay nos mas 
sentido condolencia. 

Testigo 

Cuerpo Policial ta haci apelacion na 
testigo(nan) pa cu e accidente serio cu 
a tuma lugar diasabra anochi 23 mei 
2020 pa mas o menos 10:43 riba e ca- 
minda Piedra Plat pa Sero Pita, na 
unda dos chauffeur a perde nan bida. 

E dia encuestion un auto Suzuki Swift 
blau numera A-37161 probablemente 


lo mester a bay pasa un Nissan March 
color blanco numera A-31587 y a dal 
frontal den un Nissan March color li- 
cht biña numera A-71465. 

Cuerpo Policial ta haci apelacion na 
testigo(nan) pa tuma contacto cu De- 
partamento di Trafico na telefon 585- 
2500 of celular 5975194 y puntra pa 
sr. Meye of sr. Solarte Tovar. 

E accidente t’esun den cual e chauf- 
feur Leonard Boekhoudt, funciona- 
rio policial, a perde su bida, y e otro 
chauffeur, Lui Larez, a lucha, pero 
ayera tardi a drenta informacion cu e 
tambe a fayece. 

Personanan cu tabata den becindario 
of personanan cu por tin camara di se- 
guridad na nan cas, tambe por tuma 
contacto cu Cuerpo Policial. 


SADA ta dispuesto pa yuda, pero no 
ta di acuerdo pa kita 5% di salario 



Sindicato di Aduana den un 
conferencia di prensa a in- 
forma decision di su miem- 
brecia pa loke ta medidanan 
cu Gobierno a anuncia “tot 
nader orde”. Miembronan 
ta desaproba esaki total- 
mente, Presidente di SADA 
Edward Maduro a bisa. 
Miembronan a dicidi cu lo 


no bay den ningun tipo di 
manifestacion, pero informa 
kico ta nan punto di bista 
riba e tema aki. 

Mirando e situacion di cri- 
sis, nan ta solidario cu es- 
nan cu lo por of a perde nan 
trabou, nan no a bay den 
discusion riba e decision di 
Conseho di Minister, pero si 
a pone algun condicion. 
Prome cu e ta valido te cu 31 
di december, pero tambe cu 
ex politico y mandatarionan 
mester bay of traha Pro Deo 
pa Gobierno. 

Pero ora cu a bisa “tot nader 
orde”, nan a dicidi cu no ta 


bay di acuerdo pa kit’e for 
di e salario sin sa pa cuanto 
tempo. 

E motibo ta cu nan “pensioen 
opbouw” ta sufri tambe “tot 
nader orde”. A corto plaso, e 
miembronan ta keda cu un 
poco placa extra den nan 
salario netto pa luna. 

Pues despues di tabata di 
acuerdo cu e ponencia of 
decision di Gobierno, awor 
SADA y su miembronan 
a hala atras. Nan kier p’e 
salario keda intacto, y nan 
ta dispuesto pa paga un im- 
puesto di solidaridad. 

Nos ta lamenta cu Gobierno 


a tuma un decision asina di 
forma unilateral, y mas ai- 
nda cu a haci e anuncio y 
despues ta informa e sindi- 
cato. Tambe a cuestiona cu 
Gobierno no tabata sincero 
cu nan, pasobra tabata te 
despues di e manifestacion 
nan a bin tende cu e placa 
kita, nan lo no hay’e bek, 
cual no ta algo cu ta preocu- 
pa nan hopi, pero ta informa 
nan e asunto cu e lo afecta 
e “opbouw” di nan pensioen. 

Como tal mescos cu Polis, 
Douaneronan no kier pa mi- 
shi cu nan salario sin mas. 

Di acuerdo cu SIMAR 

Minister Rudy Lampe no kier hala 
atras di decisionnan ya tuma 

A delibera riba e ultimo manifesto entrega 


AYERA tardi tabatin dos reunion, 
unda e sindicatonan, SIMAR, SEPPA 
y SPA a reuni cu Minister di Ense- 
ñanza, Rudy Lampe, cual reunion no a 
produci nada manera e sindicatonan lo 
a desea. Minister Rudy Lampe a duna 
nan di conoce cu e no tin pensa di hala 
atras di su decisionnan ya tuma. 

Su decision ta basa riba diferente ra- 
port di exterior, unda a demostra ora 
di fuseering, ta combini mas e docente 
y studiantenan. E reunion no a termi- 
na, mirando cu Minister Rudy Lampe 


no kier dialoga, pero a pospone e re- 
union te otro siman. 

E di dos reunion tabata e punto di en- 
trega di 5%, unda e.o. SPA a laga sa di 
no kier pa mishi cu nan bezoldering, 
pasobra e ta afecta nan pensioen. SI- 
MAR y SEPPA ta sostene e pensamen- 
to aki tambe. A dialoga, y esey ta hopi 
bon mes. Gobierno a laga sa cu si no 
kita e 5% di salario, e porcentahe tin 
cu bira mas hopi. Esaki ta algo pa nan 
studia, pa bolbe otro siman bek den un 
reunion mas cu Gobierno. 


E sindicatonan a haya cu e di dos re- 
union a bay hopi bon, pasobra porfin 
tin un dialogo. Josito Dirksz, Presiden- 
te di Sindicato di Polis, unda e miem- 
bronan no kier pa Gobierno mishi cu 
nan salario. Pasobra nan penioen lo 
bay atras. 

Parce cu por bay pafor di e bezoldeg- 
ing, pero e porcentahe lo subi. Y esey 
lo discuti cu e miembronan di SPA 
kico nan ta pensa y haya un mandato 
di nan. 

E hecho cu nan ta na mesa, a deshaci 
di e accion di morrocoy. 


Mira loke a pasa na Corsou 

No por habri frontera pa loco 
e ora ey si Irabao di ultimo 
dianan lo ta pornada 


Lo elimina 
Toke di Keda 
diahuebs awor 


WILLEMSTAD - Ayera mainta 
dr. Izzy Gerstenbluth a lansa un 
advertencia serio na comunidad en 
general pa no kere cu e fenomeno 
di coronavirus ta pasando y cu por 
lo tanto por habri man dal ranca 
numa. 

Te ne momentonan aki a test 572 
hende, a constata un caso nobo y na 
tur tin 18 caso cu tin e contagio den 
estranheria y pa colmo na un lugar 
caminda tin hopi infeccion. 

E persona cu a keda identifica tin 
coneccion cu e di dos persona cu a 
identifica. 

Nan ta kedando den e mesun hotel 
bou di vigilancia estricto. 

Dr. Izzy Gerstenblum a splica cu 
hendenan mester keda 14 dia den 
cuarentena indicando cu tin hende 
cu ta critica e duracion di e periodo. 
Otro cos importante ta un liña stret 
pa un luna largo caminda no tabatin 
caso na Córsou, pero den e grupo 


di repatriantenan a bin dos hende 
infecta. 

Hende por bisa cu ta dos caso so y 
ta demostra cu no tin transmision 
local, pero si nan bira mas, tin e 
risico cu e ta bira infeccion local 
tambe. 

Hustamente pa tene e transmision 
abou nos a nota cu ora a habri 
frontera cu a nota dos caso cu a bin 
den un grupo limita y chikito cu a 
drenta nos pais. 

Eigura bo si a habri pais completo 
loke lo bay sosode si bin tres avión 
grandi di Europa diariamente cu 
avión di Merca y avionnan for di 
Sur America. Lo bay haña hopi 
hende pareu na Corsou y bou di 
nan tur hende cu ta infecta. 

Nos mester ta cauteloso, pasobra si 
habri porta pa mas caso drenta nos 
pais for di pais caminda tin risico y 
nos hendenan ta bay caminda nan 
ta, no por controla e situacion. 



AYERA mainta den conferencia di prensa 
di Gobierno, Minister Andin Bikke a haci 
un anuncio hopi importante, esta cu dia- 
huebs awor lo elimina e Toke di Keda. 
Aunke prome cu esey, a surgi un cambio 
chiquito, esta te diahuebs e toke di keda ta 
di 12or mei anochi pa 5or di madruga. 

For di diahuebs awor esaki lo ser elimina, 
loke ta keda tog na pueblo demostra cu nan 
a siña for di e medidanan y sa di comporta 
nan mes. 

Notario Mayréne Marugg-Helmeyer ta introduci su mes 

Notariskantoor Helnneyer a habri su porta 




RECIENTEMENTE e oficina di no- 
tario di mas nobo aki na Aruba a habri 
su portanan. Notariskantoor Helmey- 
er bao direccion di Notario Mayréne 
Marugg-Helmeyer a keda inaugura pa 
sirbi e comunidad di Aruba. 


Un oficina moderno cu un team pro- 
fesional cu ta para cla y dispuesto pa 
yuda, conseha y duna e mihor servicio 
posibel. 

Mayréne Marugg-Helmeyer ta un di 
Aruba su notarionan di mas nobo, cu 
un amplio conocimiento y 19 aña di 
experiencia como ‘kandidaat-notaris’. 
Despues cu Mayréne a huramenta 
como notario, a pasa over pa forma su 
team y oficina. 

Un team dinamico forma pa profesion- 
alnan cu varios aña di experiencia den 
e mundo di ‘notariaat’. Cu e comienso 
di carera nobo aki, Mayréne kier brin- 
da su clientenan un servicio excepcio- 
nal, transparente y eficiente. 

Notario Helmeyer ta convenci cu e 
mundo di digitalisacion notariaal ta 
di sumo importancia y esey tambe ta 
locual cu su oficina ta ofrece, semper 
den un bon coordinacion cu diferente 
instancia gubernamental. 

Notario Helmeyer lo duna su servicio 
y consehonan huridico riha diferente 


tereno y na final lo traha e ‘akte’ nece- 
sario a base di peticion of demanda di 
cada cliente. 

Un notario tey presente na varios mo- 
mento importante di un persona su 
bida; por ehempel ora di compra di 
un cas, establece un hypoteca riba un 
propiedad, lanta un negoshi, pero tam- 
he na momento di traha un testament, 
haci e separacion di bienes despues di 
un divorcio of regla regimen matrimo- 
nial ora di matrimonio. 

Ta di sumo importancia pa un persona 
no solamente busca informacion, pero 
tambe tin tur cos regla huridicamente 
cerca un notario. 

Notariskantoor Helmeyer ta situa na 
Schotlandstraat 38 — Unit 2 (schuins 
dilanti Banjolux) y ta hahri di dialuna 
pa diahierna for di 8’or di mainta pa 
12’or di merdia y for di l’or y mei pa 
5’or di atardi. Por semper yama y traha 
un afspraak na 280-2020 of manda un 
email na info@notarishelmeyer.com. 

Banco di Caribe ta habri na orario di 
custumber diaranson dia 27 di mei 2020 


Banco di Caribe ta contento di por anuncia 
cu ta habri na orarionan di custumber, di- 
aranson 27 di mei 2020. Pa purba mantene 
nos oficina ‘Covid-Proof, ta pidi cooperacion 
di clientenan pa tuma nota di algun adap- 
tacion den servicio. Tur servicio, cu excep- 
cion di servicio na caha, ta rekeri un cita. 

Banco di Caribe ta enfatisa cu e medidanan 
relaciona cu COVID-19 ta keda vigente. Pa 
motibo di esaki, nos lo mantene reglanan di 
higiena y distancia social vigente. 

Aplicacion facil y liher Online 

Ta recorda tur cliente cu ta posibel pa regla 
asuntonan bancario ‘online’. 

Entrante diahuebs 28 di mei 2020, clien- 
tenan por haci uzo di www.bancodicaribe. 
com si mester aplica pa un fiansa, tarheta 
di debito of credito, MultiCard, servicio di 
SMS Alert of BdC Online. Tur cliente cu 
lo mester di asistencia personal por haci un 
cita; manda un e-mail na infoaruba@ban- 
codicaribe.com. 

Banco di Caribe semper a para pa digitali- 
sacion cu un toke personal, esey mes ta haci 
cu BdC Online ta facil pa uza. 

Bale la pena pa explora e website awor cu 
Aruba ta custumbrando cu e ‘normal nobo’ y 
cu distancia social ta di sumo importancia. 

Tuma nota di orarionan di Banco di 
Caribe 

Banco di Caribe ta habri di 8’or di mainta 
pa 4’or di atardi, di dialuna pa diabierna. 
Banco di Caribe ta pidi cooperacion di su cli- 
entenan si na momento di aplica e distancia 
social por causa tardanza ya cu lo permiti 
unicamente un cierto cantidad di hende si- 
multaniamente den banco. Pa mas informa- 
cion por bishita nos website. 




Nos ta habri na e orario 
di custumber! 


Entrante diaranson 27 di mei 2020, Banco di Caribe ta habri 
na orario di custumber. 

Dialuna pa diabierna, 8 AM - 4 PM, servicio di caha sin cita 
y tur otro servicio cu cita. 

Entrante 28 di mei 2020 por bishita nos website pa aplica pa un fiansa, traheta 
di credito, tarheta di debito, Multicard, Servicio di SMS alert of BDC Online. 



Tel: +(297) 523 2250 
tu o/Lu. bd n cod ica ri be. co m 



BANCO Dl CARIBE 

Restart Conversations e prome cumbre 
virtual organisa pa Career IQ a ricibi 
un gran sintonia y participacion 



DURANTE e prome tres diasabranan den luna di mei 
miles di persona a sigui e prome cumbre virtual di Aruba 
organisa pa Career IQ. E meta principal di e conferencia 
virtual aki tabata pa crea oportunidad pa tene e discu- 
sionnan den e areanan di Economia, Entrepreneurship, 
Turismo, Inovacion y Comunidad. 

Naturalmente esaki a sosode teniendo na cuenta cu e 
situacion cu mundo y Aruba ta pasando aden cu Covid-19. 

Career IQ a logra stimula combersacion entre tur e par- 
ticipantenan pa pensa con pa por “restart” Aruba durante 
y despues di e crisis mundial aki. E cumbre virtual nan a 
haya bon aceptacion den comunidad, y Career IQ a haya 
hopi preguntanan cu tempo no a duna pa contesta nan. 
Pesey den juni Career IQ lo sigui cu “Follow up Conver- 
sations” unda e pregunta nan aki lo haya nan espacio. 

E cumbre virtual aki a culmina cu e di tres y ultimo par- 
ti cual tabata e sesion di inovacion y comunidad. Prim- 
eramente tabatin un presentacion di Varelie Croes, cu 
ta Chief Innovation Officer di Gobierno di Aruba, riba 
e tema di inovacion na Aruba durante y despues di Co- 
vid-19. 

Despues di esaki a sigui di biaha un discusion entre dife- 
rente profesional riba tereno di inovacion den sector pri- 
va y publico, unda nan a combersa riba e topico al caso 
cu moderacion di drs. Ryon Dijkhoff, miembro di e ekipo 
organisatorio di Restart Conversations Virtual Summit. 

Ademas di esaki Darice Solognier co-fundadora di Ca- 
reer IQ a duna un presentacion cortico tocante e “15 



ideas challenge” cu Career IQ book club a hay como reto 
di Simon Sinek, ecritor internacional, mediante un reto 
pa nos comunidad bin cu 15 idea nobo pa restart Aruba. 
Esaki a conta cu un participacion di nos comunidad cu 
925 idea nobo. 

E mesun iniciativa aki a conduci n’e siguiente paso pa 
Career IQ, esta e Follow Up Conversations. 

Despues di esaki Kareline van der Linden co-fundadora 
di Career IQ a duna un resumen di tur tres diasabra y 
tur topico cu a discuti y asina tambe recorda e publico y e 
participantenan riba e tips valioso cu a comparti y tambe 
e pensamentonan discuti durante e diferente comber- 
sacionnan entre e panelistanan cu tabata invita pa par- 
ticipa. 

Pa clausura e Restart Conversations Virtual Summit, 
Layhing de Kort-Yee a duna un presentacion hopi con- 
movedor, cu a inspira nos comunidad pa tuma accion 
positivo cu por yuda un otro den e temporada di incerti- 
dumbre cu nos ta aden. 

Career IQ ta sumamente satisfecho di por a brinda un 
cumbre virtual pa prome biaha n’e publico di Aruba cu 
sigur tabata bon atendi y mira. Despues di e cumbre vir- 
tual aki hopi participante y mirones a comenta di a keda 
inspira y sigur a haya motivacion pa haci movecion dor 
di e programacion. 

Henter e ekipo organisatorio di e cumbre virtual den per- 
sona di: Darysse Croes, Sue-Anne Lee, Marisol Sanchez 
Maldonado, Ryon Dijkhoff, Darice Solognier y Kareline 
van der Linden kier a extende nan palabra di gradici- 
mento na tur e participantenan y partners. 

Gobiemo ta bahando gastonan robes. E siman 
nos tras Robert Candelaria a trece dilanti caba 
cu tin hopi pregunta encuanto con Gobierno 
ta scoge su prioridadnan. Nos ta den un 
situacion financiero sumamente delicado dor 
di Covid-19. N’e momentonan aki nos mester 
pa un y tur focus con pa pone e finansa publico 
na ordo y reduci gastonan inesesario mas 
liher posibel. Amba ta dependiente di ayudo 
financiero di Hulanda y nos ta mira cu e loke 
Hulanda ta spera ta pa nos Gobiemo reduci 
su gastonan p’asina por ricibi sosten finaciero. 
Nos nunca por permiti nos mes spera yudansa 
finasiero di Hulanda, siendo cu na cas mes 
nos Gobiemo mes ta sigui paga hendenan 
hopi placa sin cu esaki ta nesesario of hasta 
inhustifica. 

Locual Hulanda ta exigi di reduccion di 
gasto di Gobiemo ta afecta te hasta nos 
cuido medico. Aki mester baha gastonan di 
AZV cu 5 miyon fiorin pa luna, cu lo nifica 
40 miyon fiorin menos e aña aki. Gobiemo 
ta actualmente den pleno discucion cu algun 
sindicato riba diferente topico. 

Un di e manera cu Gobiemo kier cumpli 
cu Hulanda ta cu reduccion di sueldo di 
empleado publico. Gobiemo a corta den 
bezoldiging di ambtenaren, siendo cu nan a 
pidi pa bin cu un belasting temporal. Asina 
por sigui menciona hopi otro ehempel pa kico 
nos ta den un situacion social, economico 
y financiero hopi critico y Hulanda ta wak 
cada paso cu Gobiemo ta tuma. P’e motibo 
aki Gobiemo mester ta hopi cauteloso con e 
ta gasta cada fiorin den e temporada aki y ta 
pesey ta di opinion cu Gobiemo mester re- 
evalua su proyectonan. Laga nos evalua algun 
area awe unda Gobiemo mester seriamente 
evalua su prioridad y su maneho si e ta respeta 
su trahadornan y ta reconoce e delicadesa di e 
situacion financiero cu nos t’aden. 

CONTRACT LUCRATIVO NOBO PA 
HUUR DIEDIFICIO 

Nos a tuma nota cu fin di aña pasa Gobiemo 
a stop e huur pa DPL den e edificio di APFA. 
APFA ta e pensioenfonds di Gobiemo y ora cu 
paga huur na APFA, Gobiemo ta invertiendo 
directamente den e pensioenfonds di nos 
ambtenaren cu ta yuda mantene e fondonan 
saludabel. E suma cu Gobiemo tabata paga 
APFA tur luna tabata ta Afi 21,450.00. 

E huur aki a wordo cancela, pasobra Gobiemo 
kier a muda DPL p ’ e edificio na Engelandstraat 
33 cu ta conoci como edificio di Andina Ice pa 
un suma di Afi 33,362.00 pa luna. 

E mudamento aki ta nifica un aumento di Afi 
142,944.00 pa aña. 


Roberi' Candelaria: 

Gobierno cu mtecion di crea un 
departamento nobo den Ministerio 
di Enseñansa den pleno crisis 

Nos ta puntra dicon esaki ta necesario, Ban spera cu Gobierno por demostra cu e ta 
mirando cu ta stop un huur na APFA cu pone nos pueblo prome cu orguyo personal. 
ta beneficia pensioenfonds di Gobiemo y Aki nos ta bolbe hasi un apelacion riba 
Gobiemo ta regla contract cu su hendenan Gobiemopare-evaluaprioridadnanfinanciero. 


pa Afi 11,912.00 adicional pa luna. Nos ta 
comparti e documentonan pa pueblo mes mira 
e sumanan aki. 

Tur esaki tumando lugar net awor cu Gobiemo, 
mas cu nunca mester busca solucion nan pa 
reduci su gastonan. Pero ainda nos ta mira 
cu Gabinete Wever-Croes ta sigui aumenta 
gastonan y beneficia hende mey mey di e 
crisis. Mescos cu Otmar Oduber ta beneficia 
sponsor di partido. 

Mescos cu e edificio aki, tin mas ehempel di 
contractnan cu ta ser duna dor di Gobiemo den 
e temporada aki cu nan mester ta bahando nan 
gasto. Tin hende cu a perde algun porciento 
di nan sueldo, pero tin cu a perde tur cos. Nos 
no por permiti cu nos Gobierno ta sigui gasta 
placa inesesariamente asina den pleno crisis. 

CREACION DI DEPARTAMENTO 
NOBO DEN PLENO CRISIS 

Un otro ehempel cu nos ta cuestiona ta cu nos 
a tuma nota cu preparacion nan ta tumando 
lugar pa un departamento nobo den Ministerio 
di Enseñansa. Lo ta bon pa Minister splica 
esaki, mirando cu ta trata di un departamento 
nobo cu casi 40 empleado. 

Nos tapuntranos mes tacuanto lo taambtenaren 
nobo y cuanto ta bin di otro departamento cu 
Minister di Enseñansa ta bezig ta hef op contra 
e mandato di Parlamento. No por t’asina cu 
ora ta reduciendo salario di ambtenaren pa 
yuda carga e sitaucion difisil cu nos tur ta aden, 
Gobiemo via un otro mta ta funda departamento 
nan nobo cu hende nobo y sueldo halto. 

TA SIGUI PAGA HELICOPTER Y NA 
MES MOMENTO TA CORTA SUELDO 

Robert Candelaria a menciona recientemente 
cu e helicopter ta costa nos pueblo 
aproximadamente 200 mil fiorin pa luna, 
siendo cu nos por sera un deal cu Kustwacht pa 
nan helicopter haci e mes trabou pa mas tanto 
ora y tur esaki pa menos placa. Gobiemo por 
haci hopi cu Afi 200 mil pa luna, na lugar di 
sigui paga p’e helicopter. Awor cu Gobiemo 
mester negosha cu Hulanda pa haña pakete 
finansiero di ayudo cual ta mara na condicion 
manera reduccion di salario di empleado 
publico pa yuda salba empresa nan y pa 
mantene hende den empleo, Gobiemo mester 
elimina tur gasto inecesario. No mester stop 
cu e servicio di helicopter, pero por stop cu 
e contract actual cu ta sumamente halto. Por 
haci e mes of mas trabou pa menos placa. 


Gobiemo mester re-evalua si awor ta momento 
pa mantene contract di e helicopter. Gobiemo 
mester re-evalua gastonan cu nan ta haciendo 
den Futura. Inovacion awor ta mas necesario 
cu nunca, pero e inovacion mester ta un cu ta 
na beneficio di tur ciudadano y no un gmpito 
so. 

INOVACION DI GOBIERNO NO TA NA 
BENEFICIO DIPUEBLO 

Inovacion tin ora ta costa placa, pero e retum 
on investment den inovacion mester wordo 
mira den su ayuda diecto pa pueblo. Futura 
no por demostra esey awor. 

Ebeneficio di inovacionawormestertap’esnan 
cu tin e mas dificil den nos comunidad. Futura 
awor ta beneficia un gmpito di Gobiemo so. 
Pueblo en general no ta gosa di dje awor. E ta 
costa pueblo placa so, cu awor ta necesario 
otro caminda. 

TA SIGUI PAGA COORDINADOR Y TA 
CORTA DEN PAGO DIAMBTENAAR 

Gobiemo mester corta den su gastonan di 
coordinadornan. Gobemantenan mester di 
bon consehero pa nan por haci nan trabou, 
pero den e situacion cu nos ta, aki ta caminda 
pa cuminsa corta gasto. No por corta prome 
serca e empleadonan publico cu tur nan añanan 
di servicio. No por corta nan entrada den un 
forma cu pa nan lo afecta nan negativamente 
sin corta den e gasto di coordinador. 

Si ambtenaren ta pidi pa un belasting 
temporal na lugar di mishi cu nan bezoldiging 
Gobiemo mester honra esaki. Gobierno lo 
gana dor di paga menos sueldo, y e empleado 
ta gana pasobra e ta sinti cu a scucha y honra 
su peticion. Nos ta convenci cu ora kier pidi 
Hulanda sosten finansiero, Gobiemo mester 
por demostra cu el a haci su ehercicio prome 
pa wak unda por corta su gastonan. Nos no 
por ta pidi Hulanda placa, siendo cu na cas 
mes nos Gobiemo ta pagando hendenan hopi 
placa inhustamente. 

Nos mester por convence Hulanda cu nos ta un 
partner serio y confiabel den Reino. Despues 
di a scucha Raymond Knops y algun miembro 
di Tweede Kamer papia, nos mester mustra cu 
como pais nos a “shape up”. Si prome tabata 
importante pa evalua nos gastonan y baha 
unda por, awor e ehercicio aki a bira esencial. 
No tin espacio mas “business as usual”, e 
miembro di AVP, Robert Candelaria a conclui. 











8 


AWEMainta 


Diamars, 26 Mei 2020 


The Casino atThe Ritz-Carlton, Aruba 

Lo habri pronto como Aruba su prome casino non-smoking 

Bishitantenan di casino lo por disfruta di un experiencia superior den un atmosfera mas fresco y saludabel 



THfiCAaiHO 


^4I(0ULettt« 



iiMamta 

#1 Oñliñe 


PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 


The Casino at The Ritz-Carlton, Aruba a anuncia 
nan decision pa bira un non-smoking casino ora nan 
bolbe habri na luna di juni, como parti di hotel y 
casino su enfoke riba limpieza. 

“Nos a tuma e decision boluntariamente pa haci nos 
casino non-smoking pa bienestar di nos huespednan, 
bishitantenan y e damas y caballeros di The Ritz- 
Carlton, Aruba,” a bisa sr. Steven Redkoles, Area 
General Manager di The Ritz-Carlton, Amba. 

Nos normanan di exigencia a wordo eleva na un aun 
mas halto. Dia cu hotel y casino bolbe habri na luna 
di juni, nos lo haci esaki cu e enfoke maximo di crea 
un ambiente mas fresco y saludabel. 

The Casino at The Ritz-Carlton, Aruba, preferi 
pa su bishitantenan como e mihor experiencia di 
casino na Amba, ta ofrece e mihor Tier Program cu 
beneficio y eventonan unico, servicio personaliza, 
diferente wega di mesa y un seleccion grandi di e 
ultimo slot machines, entretenimento - y awor, un 
ambiente completamente liber di huma. 

E damas y caballeros di The Casino at The 
Ritz-Carlton, Amba ta ancioso pa ricibi tur su 
bishitantenan pronto. Pa mas informacion tocante 
The Casino at The Ritz-Carlton, Aruba, por bishita 
www.ritzcarlton.com/amba of por tuma contacto cu 
e Casino VIP Desk na 527-2276 / 527-2277. 

Pone bon atencion: 

Tur prikpost di LabHOH ta traha segun afspraak so! 


ALGUN siman pasa a introduci e sistema di traha cu 
afspraak so na tur localidad 

di LabHOH cu e meta principal pa evita aglomeracion. 
Durante aña nos a custumbra cu e sistema di “walk in” 
na cualkier prikpost di LabHOH, pero mester a cambia 
esaki den cuadro di e COVID-19. 

E meta principal ta keda higiena y distanciamento so- 
cial pa proteha tanto pashent como personal di Lab- 
HOH. Tene bon na cuenta cu si no tin cita no lo por 
atende bo persona. Pa traha un cita por yama LabHOH 
di dialuna pa diabierna di 7am pa 3pm na 527- 4901. 
Ta pidi tur pashent pa meld na bali maximo 5 min- 
uut prome cu bo cita y no mas pa evita aglomeracion di 
hende. 

N’e prikpost situa na Hospital tin e orario di 7am 
pa 3.30pm y na prikpost di Oranjestad di 6.30am pa 
11.45am. Na Piedra Plat ta habri di 6am pa 10.45am y 
na San Nicolas (banda di Arubus) ta habri di 6.30 am 
pa 10.45am. 



Por fabor tene bon cuenta cu e cambio aki menciona. 
Nos ta pidi pa aplica un bon higiena di man y tene dis- 
tancia social na tur prikpost. 

Y si bo ta sinti un di e e sintomanan di COVID-19 keda 
cas y yama bo dokter di cas p’aisna sigui su intruc- 
cionnan. 


CMB a anuncia 

Extension di periodo di moratorio 

Pa clientenan Comercial y Personal 


Caribbean Mercantile Bank lo extende su moratorio riba 
pagonan mensual di prestamo comercial, personal, hipoteca 
y tarheta di credito p’e lunanan di juni, juli y augustus 2020. 
E pagonan incluso interes lo keda suspendi p’e tres lunanan 
menciona. 

E pagonan aki mester wordo cumpli na ñnal di e termino di 
e prestamo. E prestamo y/of hipoteca lo wordo extendi cu 
e cantidad di luna (den e caso aki 3 luna) cu e prestamo a 
keda suspendi. 

Caribbean Mercantile Bank lo no cobra interes y tampoco 
gasto adicional riba e pagonan cu a keda suspendi pa 
prestamo y hipoteca. Clientenan cu a haci uso di e moratorio 
di 3 luna pa maart, april y mei 2020 cu a pasa, pues awor lo 
paga e montantenan suspendi den 6 (seis) pago igual (p’e 
pagonan suspendi di: maart april, mei, juni, juli y augustus 
2020) un luna despues di e fecha cu e prestamo of hipoteca 
actual vence. 


Mensahe importante p’esnan cu no kier haci uso di 
moratorio: 

Por fabor bishita e siguiente pagina riba nos website cmbnv. 
com : Moratorium Opt-Out. 

Yena den e formulario online p’asina nos por cancela bo 
moratorio.. 

Mester haci esaki prome cu 12 di juni, 2020. 

Pa mas informacion, por fabor Live Chat cu nos via eAmigo 
Online Assistance na www.cmbnv.com . of tuma contacto 
cu nos via 522-3000. Tambe por bishita nos paginanan di 
Facebook, Instagram of Twitter pa cualkier update. 

Den e temponan diñcil aki tambe nos kier a yama bo danki 
pa bo conñansa den nos banco. 

Hunto nos lo lanta bek. 

Prestamonan personal cu tin mas cu 90 dia di pago atrasa, 
NO ta bin na remarke. 





















10 


AWEMainta 


Diamars, 26 Mei 2020 


Polis a topa cu mucha muher agresivo na San Barbola 





DIADOMINGO banda di 4’or di atardi, 
a pidi asistencia di Polis na un adres den 
San Barbola. Polis a yega rapidamente 
n’e adres y a bay atende cu e situacion. 
Na nan yegada, nan a bin topa cu un mu- 
cha muher, kende tabata comporta su 
mes agresivo. Tabata sospecha cu e por 
tabata bou di influencia di un of otro sub- 
stancia. 

Mirando e condicion di e mucha muher 
a dicidi di pidi asistencia di Ambulance. 
Nan a hiba e mucha muher hospital pa 
un mihor tratamento medico. 

Pa seguridad di e pashent y e person- 
al di Ambulance, un agente policial a 
acompañ’e te hospital. Na hospital e mu- 
cha muher a logra di calma full y no ta- 
batin motibo mas pa Polis keda. 

Un bioha mas: 

Ultimo minuut prome cu TdK accidente serio na Brazil 




TABATA algun minuut prome cu llor di diad- 
omigo anochi a sosode un accidente basta serio. 
Faltando algun minuut prome cu Toke di Keda 
bay na vigor e auto a dal. E accidente aki a sosode 
den e birada skerpi riba e caminda di Brazil bay 
pa Mabon. 

Ta trata di un auto blanco tipo sedan cu tabata 
biniendo for di Famia Supermarket. E chauffeur 
a perde control y dal un pal’i luz kibra y bay para 
algun meter leu. 

E chauffeur di e auto a resulta seriamente herida 
cu cortanan basta profundo na man. 

Polis a confisca e auto, mientras cu N.V. Elmar a 
ser avisa. 

E1 a dal den un cura di cas tambe. Parce tabatin un 
otro auto envolvi y Polis a topa cune bandonando 
e sitio. A para e chauffeur tambe pa atende cune y 
purba confirma cu e ta envolvi. 

Alarma a wordo bati momento 
cu Sea-Doo a bolter riba lama 
na altura di Ritz Carlton 




Deportamento di AsuntO Social 


y Ta duna sosten, guia y conseho 
y Duna guia con pa maneha piaca 
y Ta intermedia pa comestibei 
y Ta intermedia cu utiiidadnan 


DIADOMINGO anochi den careda di 
8’or Strand Politie y Maritiem Politie 
a wordo manda pura na altura di Ritz 
Carlton, unda cu un of mas persona lo a 
haya problema riba lama. 

Na yegada autoridad a compronde cu es- 
nan cu a haya nan den problema tabata 
riba un Sea-Doo. 

Total tabata trata 3 persona, di cual uno 
ya tabata na tera. Segun informacion e 
Sea-Doo lo a bolter y un persona a landa 
yega tera y a bati alarma. 

Pero, algun minuut despues esnan cu 
no por a yega tera dor di e biento fuerte 
tambe a yega sano y salvo. Polis a puntra 
nan si mester di asistencia medico, pero 
segun nan esaki no tabata necesario. 


Mas informacion: 

www.das.aw 

Parlamentario Shailiny Tromp-Lee (MEP): 

Durante reunion di Comision Fiho di Labor y 
Sector Primario, representantenan di Union di 
Piscado a haci diferente petkion na Parlamento 


DIA 18 di mei 2020 como Presidente 
di Comision fiho Labor y Sector Prima- 
rio drs. Shailiny Tromp-Lee a yama un 
reunion cu Union di Piscado. 

E reunion a keda yama a base di un 
carta habri cu sr. Arthur Giel (Presi- 
dente di Union di Piscado y di Hadicu- 
rari) a pone riba Facebook dirigi entre 
otro na Parlamento. 

E reunion tabata uno cu a bay den 
bon ambiente caminda e Represent- 
antenan di e organisacion sres. Arthur 
Giel, Dirksz y Laurence a presenta 
diferente punto di preocupacion y de- 
sapunto. Alabes nan a entrega peticion 
specifico pa loke ta trata cambio di ley 
cu ta limita of perhudica e piscadonan. 
Nan a acentua e descontento creciente 
bou di piscadornan aki na Aruba. Nan 
ta sinti cu nan a perde tereno y a keda 
neglisha pa hopi aña. Durante reunion 
nan a enfatisa cu cada biaha ta bin cu 
mas prohibicion cu ta kita nan derecho 
y ta caba cu nan tradicion di pisca- 
mento. 

Nan a subraya cu nan ta contra pro- 
hibicion, pero ta pro regulacion! Algo 
cu sigur Parlamento mester tin oido pe 
y mester bay sondea e posibilidad con 
pa crea e balance necesario caminda 
nos pais ta cumpli cu tratadonan y na 
mes momento ta percura pa salvaguar- 
dia e interes economico y custumber y 
tradicion di pesca y nos piscadornan. 
Como Parlamentario durante trata- 
mento di presupuesto 2018 y 2019 sra. 
Tromp-Lee a pidi atencion caba pa 
diferente punto cu nan a presenta y 
Gobierno a informa cu nan tabatin un 
Comision cu ta traha riba esakinan. 
Lamentablemente e resultado di nan 
trabou no a keda presenta ainda. 


Algun tempo atras Gobierno anuncia 
cu nan lo bin cu cambio pa medio di 
un LBHAM, pero esaki no a cristali- 
sa ainda. Un punto cu sigur Shailiny 
Tromp-Lee ta bay informa con leu e ta 
y pa ki tempo nan lo presenta esaki. 
Sigur mediante un LBHAM Gobierno 
por trece e algun di e cambionan de- 
sea. 

Alabes e ta bay follow up riba e trabou- 
nan di e comision aki riba menciona y 
mira con leu nan ta cu nan conseho 
y sugerencia. Alabes ta bay cuminsa 
sondea e posibilidad pa duna oido na 
nan peticion pa bin cu un Ley di Ini- 
ciativa pa bin cu regulación na lugar 
di prohibicion. 

Den tur e procesonan menciona Tromp- 
Lee ta pidi pa den e trabou involucra e 
piscadornan cu sa mas di e materia y 
crea cu nan ta carga e cambio y trece e 
alivio necesario. 

Durante reunion nan a trata entre otro 
e siguiente prohibicionnan durante re- 
union: 

A prohibi Calco, 1987: A prohibi Tur- 
tuga, 1992: A prohibi spearfishing, 
2001: A prohibi piscamento na Spaans 
Lagoen, 2014: A prohibi varios especie 
marino, particularmente Gutu y Kreft, 
2017: Piscamento na baranca etc. 
Piscadornan ta di opinion cu pisca- 
mento ta nan tradicion, nan cultura y 
nan derecho. Piscamento ta un fuente 
di cuminda p’e pueblo humilde. E ta 
tambe pasa tempo pa grandi, chikito, 
pober y rico. Piscamento ta algo tipico 
y autentico riba nos isla, hasta uza den 
masha hopi promocion turistico. 

Na su opinion nos mester por crea un 
balance entre proteccion di nos natura- 
lesa y e ofishi y tradicion di piscamento. 



Shailiny Tromp-Lee ta di acuerdo cu 
e ponencia cu metanan di Desaroyo 
Sostenibel mes ta papia di seguridad 
di cuminda y combati pobresa y cu aki 
na Aruba nos ta indica cu piscamento 
sigur ta hunga un rol importante den 
esaki. P’e motibo aki mes e ta di opin- 
ion cu mester por crea e condicionnan 
necesario pa enberdad haci esaki po- 
sibel. 

Na final di reunion nan a pidi nos pa 
nos intermediacion pa loke ta trata 
suavisacion di e ora di salida y yegada 
di piscadornan relaciona cu toke de 
queda, cual Gobierno a duna oido na e 
peticion specifico aki. 

Por ultimo nan a pidi atencion di Par- 
lamento na e practica di buscamento 
di pisca for di botonan Venezolano. 
Algo cu sigur no por sigui keda tolera 
y cu como Parlamentario e ta bay pidi 
Gobierno pa duna e debido atencion pa 
preveni cu e practica aki por sigui con- 
tinua. 

Mama y tata a condena abuso polkial 

Mama a graba accion di Polis contra su yiu na Paradera 



DIADOMINGO anochi un violacion di trafico na ro- 
tonde di Tanki Flip a conduci na henter un show Policial 
na Paradera. Tur cos a cuminsa ora cu e homber L.M. 
biba na Paradera cerca su mayornan a pasa e rotonde 
di direccion contrario. Polis a reconoce riba e scooter. A 
dune un señal pa stop, pero el a sigui direccion Tanki 
Leendert. 

E tabata bay direccion su residencia cu ta cas di su 
mayornan. E Polisnan riba caya a haya instruccion pa 
evita persecusion. Si nan sa kende e ta caba, evita peli- 
ger riba caya. 

E unidadnan di Polis a bay na dos adres. A bay n’e cas 
unda e ta biba y na cas di su pareha. Na cas di e pareha 
a baha busca su drechi, pero no a topa cune. A keda tira 
bista n’e cas tambe di e mayornan. 

E helicopter di Polis mientrastanto a señala e scooter 
riba e caminda banda di Caiquetio. Eynan a avisa e 
patruyanan cu a prepara pa su yegada na cas di e may- 
ornan. Ora cu el a yega nan a acerke y den e discusion 
cos a bay for di man. E mayornan cu a mira henter 
e situacion pafo di tanto Polis contra nan yiu a core 
graba tur cos. E mayornan a haya cu ta un abuso nan a 
haci contra nan yiu. 

E bromer tin tur su papelnan y nan ta sinti cu un con- 
trol tabata suficiente. Dimes algun agente no a aprecia 
e grabacion y hasta kier a interumpi e grabacion cu e 
mama tabata haciendo. Asina mes e mama a keda in- 
sisti cu e ta riba su tereno y e ta graba loke e kier. 

Un otro persona n’e sitio tambe Polis a bay riba dje y 
mande tera. E situacion no tabata facil y hasta refuerso 
a pidi n’e adres na Paradera. 



Na final a hiba ambos persona deteni pa Warda di Po- 
lis p’asina presenta nan dilanti un Sub Fiscal. E tata a 
mustra e Polisnan e papelnan di e bromer for di prome 
instante y a hinca e scooter den cura. Djey un agente a 
bisa cu e lo confisca e bromer. 

E mayornan no a haya cu esaki ta corecto. Nan a bisa 
Polis cu mescos cu cualkier otro control di trafico, nan 
a bay cu nan yiu y e vehiculo por keda atras. Esaki t’e 
procedura normal cu tur hende ta mira ultimo lunanan. 
Den e caso aki e Polisnan no kier a haci esaki y a bisa 
cu por bay check cu Fiscal p’e scooter confisca. Tur esa- 
ki e mayornan a graba tambe. 

Na final varios unidad di Polis di diferente distrito a 
bay den accion. Hasta e helicopter a lanta buelo pa un 
scooter cu a pasa verboden na rotonde Tanki Flip. 

Ta basta energia policial tabatin pa algo asina chikito 
cu a pasa. Ta depende bo record, cierto Polis kier mon- 
ta show riba bo manera a pasa diadomingo anochi na 
Paradera, tabata comentario di e mayornan. 

















Diamars, 26 Mei 2020 


AWEMainta 


15 


Participacion 


HrMster Xnmara Hoduro a haci apdxion Fucrte ru comercn po no usa e iTwrnenU) A cnsn conio oportundad pa aumenta pn)snai_ 


t^AWEMainta >5 


LOCAL POUTCA SUCESO OEPOHTE WTERNAOONAL Q 


(JLTIHONOTKUIMN 



• ••• 


LOCAL 

Aruba La conocc su di 4 caso di 
Coronavirus 


[COVID-19] 



UhrctopaMnMprtifncHinnUnrnr EvdynWewr-CronaarurKM 
cu Arub* a ronoo* tu d 4 caw d pKhant conTirfTa corciga cu 
CorcniwiA 


Coronavirus 

- UPDATES 




Página Bande.. Admini.. Notificaciones 0 Estadisticas Herra... 



iN Te gusta ▼ Siguiendo ▼ /A Compartir 


Me gusta 


Q Comentar 


Comentar como AWEMainta 


^ Compaitir ▼ 

© © @ 0 


UPDATES 


683 

Personas alcanzadas 
^ Me gusta 


17 

interacciones 


Promocionar pubiicación 


Comentar ^ Compartir ^ ▼ 


Configuración Ayuda • 


miá AWEMainta 

PuWicado por Ysa Morales [?l 16 de maizo a las 22:35 Q 

Respaldo Ta Keda Brinda Sosten Y Servicio Na Su Clientenan Tumando Na 
Cuenta Restricclonnan Di Gobierno Te Cu 31 Di Maart 2020 
https://www.awemainta.com/?p=98210 


[COVlD-19] 

Coronavirus 


lÉ A13.591 personas les gusta esto 
13.775 personas siguen esto 

Información 
5831400 

© Enviar mensaje 
tittp://www.awe.. 

C3 Periódico ■ Medio de comunicación/noticias 
^ Sugenr cambios 

^ Transparencia de la página ver más 

Facebook muestra infofmación para que entiendas mejor 
la rmaTidad de una página. ConsuKa qué acciones 
reakzaron las personas que la administran y publkan 


\a Se creó la página el 8 de octubre de 2009 


Páginas que le gustan a esta página 


! Benny Sevinger 


I Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 




















































Anifora 

spo -- o<y 

*Putt&uU Á ^nemcitwtf 


"Senor ta mi wardador, mi no tin falta di nada 
Den cunucu di yerba berde E ta pone mi sosega. 

E ta hiba mi na awa trankil, pa mi bolbe haja forsa" 
Salmo 23 


Nos tin e tristo deber di anuncia fayecimento 
cristianamente di nos esposa, tanta, cuña,tanta grandi: 



Sra. Reqinita "Shonita" 
Michaud-Dirksz 

*31 July 1945-t27April 2020 


Mama: tlsidonia M.Dirksz Croes 

Tata: tJose Maria Dirksz 

Na nomber di su: 

Esposo: Narcisse Michaud 

Rumannan: 

tDichi Dirksz y esposa Fabiola Dirksz Osorio y yiu 
tNicks Dirksz y yiunan 

tEsi Dirksz y esposa Sobella Dirksz Roos y yiu 
Sobrino(a)nan: 

Martha y esposo Arie Maduro y yiunan 

David y esposa Annie Dirksz Vrolijk 

Silvia Dirkszy yiunan 

Shamila Dirksz 

Luz Maria Dirksz Osorio y yiu 

Su ex cuña: Lucia Geerman Croes 

Tur su compañero/a nan y Staff di Paviljoen pa nan bon 
cuido duna na Reginita. 

Primo y prima nan 

Su amiga nan: Martica Lampe, Carina Maduro y 

yiunan, Candy Maduro, Ingrid Jacobs. 

Demasfamia: Michaud, 

Dirksz, Croes, Maduro, Vrolijk, Osorio, Roos, Oduber, 
Dubero, 

v/d Linden, Kock, Lampe y Geerman. 

Acto di entiero lo tuma lugar diamars 26 di mei 2020 di 
9'or pa 1 Vor di mainta na Aurora Funeral Home, despues 
saliendo pa Santana catolico na Sta Cruz 


^^ 

Gradicimento / Invitacion 



Cosma Geerman-Ras / Mama Tina 

*27-09-1927 +27-04-2020 

Pa medio di esakinos kier a gradici tur esnan cu di un of 
otromanera a compañanosdurante emomento nan 
dificil di inmensodolor y tristeza cu fayecimento y 
entiero di noskerida y estimada Mama. 

Un danki especial di curasonnatur yiunan y nieta(o) nan 
cu tabatateydia y nochicuMamadurantesuenfermedad 
ymuy especial durante e ultimo fin di siman. Na Edward 
y crew cu a hasi tur nanmaximoesfuerso pahasiposibel 
cutur yiunan y famianan den exterior poraatende e 
entieroenbibo tanto nafunerariacomo den santana. 

Dr. Wassenaar durante e promeraña nan di enfermedad 
yhenter e team di Oncologie, danki di curason pa 
eguia,sosten y atencion cu boso a dunaMama durante 
tur e añanan. Danki di curasonnaDr. Anthony, Ayrine y 
demasassitentnan cu semper tawataclapadunaayudo y 
sostendurante Mama suenfermedad.Dankinapersonal di 
Botica Central pa tur e bon guia y consehonan. Na tur 
verpleegkundig nan di Wit GeleKruispa e pasenshi y bon 
cuido. Na Mama suasistentenanEuri y Krystle pa e 
dedicacion y cu hopi amor aatende. 

Na Legion di Maria Santa Cruz pa tur e oracion nan hasi 
cu Mama, orahasipeticionpaesey y boluntariamente. 

Na tur esnan cu a compañanosdia di fayecimento y 
durante e dia di entiero tanto naRoyal Funeral y na 
Santana. Na tur esnan cu a manda flor, carchi y 
tambedankipa e palabranan di consuelo y alimento 
spiritualviajamadanan di telefon, wzp y mailnan cu nos a 
ricibi.Bosomuestra di atenciontabata y lo keda un gran 
consuelo pa nos. Y sin lubida e staff y personal di Aurora 
Funeral Home. 

Alaveznos kier a invita tur famia, amigo y conocir nan pa 
unSanto Sacrificio di Misa pa recorda e promerluna di 
fayecimento di noskerida y stima Mama Tina aribadiar- 
anson 27 mei 2020 pa 7'ordi anochinamisa"lmmaculata 
Concepcion"na Santa Cruz. Despues di Misa lo tin un 
Santo Rosario nacasnaSanta Cruz304. 

Di partinoskeridaMamasuyiunan: 

Jacenta, Rebecca, Mena, Anchi, Fachi, Reina, Sita, Macca, 
Chito y Dina. 



Mi tin Dios como mi wardador, 
pues mi no tin falta di nada 



Edgar Nelson van Cleef 

Mihor conoci como GACHI 
*10 November 1961 -1 23 April 2020 


Na nomber di: 

Su mama: t Linda Faro van Cleef 
Sutata: tTommy van Cleef 


Su yiunan: Nelsi van Cleef y Maika van Cleef na Hulanda 
Mama di su yiunan: Mildred Werleman 


Su rumannan: 

Wilhelmus Marco (Cheo) van Cleef 
Judith (Didi) y Betho Sint Jago van Cleef 
Anthony (Nini) y Mary van Cleef y famia 


Su subrina: Jamilet y Gerald Almanzar Sint Jago y famia 
Su tanta: Filomena Faro y famia 
Su omo: Chico Faro y famia 


Primo y primanan y demas famia 


Full su famia di RCA pa bida 

Su amigonan di Prikichi Supermarket 

Tur su amistad cu a stim'e, specialmente Sharin y Abelo 

di Welcome Back Snack 

Masha masha danki pa tur loke boso a haci pa Gachi y 
pa stima Gachi 

Di parti di su yiunan, nos ta bisa un danki na su subrina 
Jamilet Sint Jago cu a wak pa y atende nos tata tur e 
tempo nan ki. Di curason, masha danki. 


Acto di despedida lo tuma lugar diasabra 30 di mei 2020, 
na Club RCA di 7:30 pa 8:30 di mainta y despues na 
Aurora Funeral Home di 9'or pa 10'or di mainta. Crema- 
cion lo tuma lugar despues. 

Au^ra 

^ 

^otHc & 0iem€Uo>uf 

Den cunucu di yerba berde e ta ponemisosgea 
E ta hiba mi naawatrankil, 

Pa mi bolbehayaforsa. 

Salmo 23 

Cu inmenso tristeza den noscurasonperoconforme cu 
boluntad di Dios y pa tur locual e la significa pa nos, nos 
ta anunciafayecimento di nos tata, welo, bisawelo, 
ruman y omostimanaedad di 74 aña 



Modesto Kock 

Mihorconocicomo: "Tiew, Tui, Tutu" 
^25-04-1946 - t21-05-2020 

Na nomber di su: 

Señora: FeliciaTromp 

Yiunan: JorgeTromp y Francisca 
SabinaTromp 
MelisaTromp 
DavidTromp 
ElvinTromp 
LucioTrompy Monik 
Anthony Croes 

Nieto(a)nan: Vincent, Belkys, Richiline, 

Gina, Nuri, Marijean, Davis, Shakira, 
Shirley y Shirlyne 

Bisanieto(a)nan 

Rumannan: Sara Laclé-Kocky famia 

Henry Kocky famia 
Julian y Buelah y famia 
Rosendo y famia 

Cuñanan: Ivonne Kock-Martijn 

JosefaTromp 
YolandaTromp 
Antonia Geerman 

Tanta: Aura Kock 

Sobrino y sobrinonan, primo y primanan, comper y 
comernan, amigo y amiganan, bisiñanan, conocirnan, ex 
coleganan di Compra NV, ex hungado di SV Estrella 

FamianannaHulanda, USA, Surnam, Venezuela y Costa 
Rica y demasfamia 

Si den nos tristeza nos por a lubida algun famia of 
conocirnos ta pidinos mas sincero disculpa. 

Adres pa condolencia: Fiyostraat # 29 

Acto di entiero lo tumalugardiamars 26 di mei 2020 di 
1 'or pa 3br di atardina Aurora Funeral Home, despues 
saliendo pa Santana centraal na SabanaBasora. 


Pareho ku a muri na Santo Domingo.... 

Yunan dje esposo tin ku heredá 
herensia di kasá dje homber 


WILLEMSTAD. Un pareha di nashon- 
alidat ulandes ku a bai pasa nan luna 
di miel na Republika Dominikana al- 
gun tempu pasá a toka e mala suerte 
di a muri mesun dia desues di a kome 
kuminda venená. 

Nan a kasa sin separashon di bienes i 
famianan dje muhé a buska abogado 
pa reklamá e parti di herensia di parti 
dje muhé i Korte di Hustisia a hañé 
ta atendé un kasouniko den hisotoria 
legal sivil. 

E puzel ku e tribunal mester a resolvé 
ta ken te herederonan dje dos person- 
anan ku a muri tras di otro. 

E muhé a muri promé i despues e 
homber a muri mesun dia manera nos 
a bisa kaba, na Republika Dominika- 
na. 

Pa kolmo e pareha no tabatin yu i e 
herensia lo a bai pe famianan segun 
lei di herensia. 





"Señorta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo:23 


Cu inmenso dolor nanoscurason, peroconforme cu 
boluntad di Dios, nos ta anunciafayecimentotragico di 
nosestimadoyiu, compañero di bida, tata, ruman y omo 



Leonard Anthony Boekhoudt 

"Boegie" 

*27-10-1985 - t23-05-2020 


Acto di entiero lo wordoanunciadespues. 


Kodigo Sivil tin regla riba repartishon 
di herensia i pasobra no tabatin tes- 
tament, pa regla ta herederonan dje 
homber ta benefisiario dje herensia, 
no famia dje muhé. 

Pero korte den promé instansia no a 
apliká e regla aki i ta den apelashon 
Korte di Hustisia a tuma desishon i a 
dikta ku ta solamente bou di sirkun- 
stansia ekstraordinario por desvia di 
regla. 

Korte di apelashon a disidi ku no ta 
ekstraordinario ku e homber i e muhé 
no a pensa riba e posibilidadt ku nan 
lo muri tras di otro sin a traha testa- 
ment ni a pensa riba e konsekuensi- 
anan huridiko dje kaso. 

Parlamento tempu nan a traha lei a 
tene kuenta seriamente ku un situ- 
ashon asina i a disidi ku no ta kambia 
lei. 

Por lo tantu e tribunal di apelashon a 
haña ku no ta inaseptabel ku e fortu- 
na dje muhe via herensia ku a keda pa 
e homber a bai pa yunan dje homber i 
no famianan dje muhe. 


Ai^ra 

^ 

*PuueMi ^ottte & 3temat9>uf 


Pa medio di esaki yiunan kier a invita tur famia, amigo(a), 
conocir pa asisti na 3 Santo sacrificio di Misa pa recorda 
fayecimento di nos 
inolvidabel mama y wela stima: 



Adelinda Vrolijk-Rozenberg 

Cual lo tuma lugar na Misa Santa Filomena na Paradera 
diadomingo 24, diamars 26 y diahuebs 28 di mei pa 7'or 
di anochi. Despues di ultimo misa lo tin un rosario na 
cas; Caya Frere Laurentius # 23 

Bo(so) presencia lo ta altamente aprecia 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 


Keda “up to date” ij liKe nos riba facebop 
www.facebooK.com/awemai 




Subi riba nos website 


www.awemainta.com 


AWEMainta completamente 

DIGITAL 






















SEKURA PISAI SOFOKANTE 



Yatenan ta sigui yena bahia 


Vatenan di tur parti di mundu ta siguij/ega Boneiru. Bahia di Kraiendi/k j^a ta 
kompietamentej/en dij/ate. Tin eksonerashon pa nan mara, pero kumpHendo ku 
kondishon i regia ku outoridatnan ta pone. Foto saká aj/era tardi ta mustra kuantu 
j/ate tin mará na kosta wést di Boneiru. Fxtra a haña rekiamo serka un persona ku 
ta puntra kon gobiérnu ta pérmiti aworpaponepropagana riba iaman, mirando e 
bórchi pa propagá Chogogo BoatRentai. 


KARA BONERIANO 



Ryanne ‘Yanny’ Jacobs ta yu di Stany Jacobs i Raimy Eiiis. 
Ei a biba 11 aña na Huianda. Ei a regresá Boneiru ku e 
meta pa yuda su komunidat. E tin hopi interes den 
piantashon iprodusi supropio kuminda. E ta dediká hopi 
tempu na su hófi i hasi trabou boiuntario. 



Ta leve te parsialmente nublá i lo keda seku. E 
temperatura máksimo lo ta aproksimadamente 32°C, 
e temperatura minimo mas o ménos 27°C. E bientu 
ost ta moderá te basta fuerte, 4-5 Bft. 


90.5 mion dóler na 
konstrukshon 


Altura di ola: aproksimadamente 2.0 m (5-7 pia) 

* Altura di ola válido pa laman grandi 

Durante e temporada di orkan, KNMI ta vigilá 
minusiosamente e Oséano Atlántiko den koperashon 
ku e National Hurricane Center (NHC). E pronóstiko 
mas resién ta disponibel via https:// 
www.nhc.noaa.gov/gtwo.php?basin=atlc&fdays=5 

SEKURA PISÁI SOFOKANTE 


KRALENDIJK - Tin un 
sekura pisá i sofokante ta 
asotando Boneiru ultimo 
dianan. Segun e instituto 
'Drought and Precipitation 
Monitoring Network (CDP- 
MN), ku base na Barbados, 
durante e promé mitar di e 
temporada aktual di sekura, 
tin un distinshon bon kla 
den e kondishonnan di tem- 


pu entre e islanan nort i suit 
di Karibe Oriental. E 
islanan ABC, situá tambe 
den suit di Karibe, pero mas 
pabou, tambe ta 
eksperensiando sekura 
ekstremo. 

Tin un preokupashon 
grandi ta eksisti riba isla- 
nan di Caribe, asta den 
paisnan situá na e kosta 


nort di Sut Amérika, tambe 
Sentro Amérika, manera 
Belize, Guyana Franses i 
Surnam, na unda nan ta 
premirá ku na fin di yiini 
riunan di e paisnan aki lo 
bai sufri konsekuensia di e 
sekura ekstremo aki, segun 
un informe emiti pa 
CDPMN. 

Islanan di Karibe, ku 
eksepshon di Bahamas, lo 
bai sufri hopi. Nan 
reservanan di awa bou di 
suela lo keda afektá. Di 
akuerdo ku e boletin di 
CDPMN, e periodo di sekura 
ku lo ekstendé den yuni, lo 
afektá e islanan ABC -- 
Aruba, Boneiru i Kórsou -, 
igualmente Barbados, Isla- 
riba, e parti ost di sentral 
Belize, ku eksepshon di 
Dominica, Surnam i Trini- 
dad and Tobago. 




Por ripará na Boneiru 
por ehémpel ku loranan a 
bolbe drenta área residen- 
sial pa buska kuminda, 
meskos tambe burriku, ku 
ta move te asta den Playa 
ultimo tempu aki. 

Animalnan den na- 


turalesa, manera yuana i 
paranan tambe ta sufri 
hopi. Na vários sitio den 
mondi por topa ku yua- 
nanan hopi suak óf morto. 
Pues asta yuana, un bestia 
ku por resisti sekura bon, 
no por ku e sekura pisá ku 
tin aktualmente. 


GRADI Sl MENTU 

Famia di defuntu 

sra.vda Irma Colastica 
Peternella-Simon 

mihó konosi komo Mashishi óf Mai 



ta ekstendé nan gratitut na tur ku a apresia i stima 
Mai na bida i a duna sosten te na ora di su partida. 
Un danki speshal na Funeraria Olive Tree ku a hasi 
e livestream pa tur ku no por tabata presente. 


Señor ta mi wardadó, lo ki no tin falta di nada 
-Salmo 23:1- 

Ku honda pena nos ta partisipá morto repentino di 
nos kerido 

Luguén Gregory 
Alexander Crestian 

mihó konosi komo Oe 
óf DJ Scorpion 

* 29-08-1979 t 20-05-2020 

Na nómber di su 
esposa: Celine Crestian-Rosaria 

Rumannan: Robert Sances, esposa i yunan 

Dorothy van den Heuvel, esposo 
i yunan 

Nelsen Crestian, esposa i yunan 
Charlon Crestian,esposa i yunan 
Giovanny Mercera i yunan 
Edgar Janga, esposa i yunan 

Suegro i suegra: Luis i Frisia Rosaria-Emerenciana 

Tanta i tionan, prima- i primunan, kuñá i suá, madrina 
i padrino Kenneth Vinck, amigu- i amiganan, bisiña-, 
i konosinan, 

koleganan di trabou, koleganan di radio i D.J. 

Famia: Crestian, Melaan, Sances, van den Heuvel, 
Rosaria, Emerenciana, Vinck, Lugo, Curiel, Velez, Sint 
Jago, Wijngaarde, Mercera, Janga, Ridderstaat, Pop, 
Heinze, Molina, Sarmaart, van den Assen, Anthony, 
Marchen, Domacassé, Bernabela, Balentien,Verherlst, 
Reyes-Sanchez, Rooi, Manuela, Boezem, Johannes, 
Sintjacobo,Gonzalez, demas famia na Aruba, Kórsou 
i Hulanda 

Si den nos tristesa nos por a lubidá nómber di un 
famia, nos ta pidi nos diskulpa pa ku esaki. 

Akto di entiero ta tuma lugá djaweps 28 di mei. 
Ta kuminsá risibi bishita di kondolensia for di l'or 
pa 3'or na Misa La Birgen di Coromoto, ta sali 4'or 
pa santana Katóliko na Playa. 

Famia ta pidi ku por asisti den trahe alegre. 

Den kuadro di desaroyonan rondó di COVI D-19 tin 
ahuste nesesario segun reglanan konosi i stipulá 
pa EBT. 

Despues di entiero NO por risibi bishita di 
kondolensia na kas. 

Kere óf laga di kere, pero ami 
personalmente no tin problema 
ku e echo ku debi na coronavirus 
no por biaha aktualmente. 
Naturalmente no ta un situashon 
sano si, pasobra Boneiru su 
ekonomia ta dependé di turismo. 
I e echo ku Boneiru no por risibi 
turista ta pone ku plaka no ta 
drenta Boneiru via sektor di 
turismo. E ta afektá trahadónan 
hotelero, personal di 
restorantnan, kompanianan ku 
ta hur outo, taksistanan etc. Esei 
ta di lamentá. 

*** 

Loke mi kier men ta e echo 
ku ami no ta sinti nesesidat di 
biaha. Boneiru ta dushi. Mi gusta 
di ta riba e isla aki. Boneiru ta mi 
isla, mi kas, mi hogar. Ta aki mi 
mester ta i niun otro kaminda. 
Hopi dushi mes. Ta ku doló na 
mi kurason mi ta sali Boneiru e 
ultimo añanan. Ta pa komplasé 

mi yunan óf pa trabou. 

*** 

Tin hende ku tin e impreshon 
ku mi gusta biaha i ku mi ta biaha 
hopi. No ta bérdat. E aña aki por 
ehémpel ta un biaha m'a sali for 
di Boneiru pa Kórsou pa tres dia 
pa trabou, esta hasi grabashon 
di Herensia na Kórsou. Anto 
promé ku esei tabata for di 7 di 
séptémber mi tabata pafó di 
Boneiru. Motibu ku e impreshon 
aki ta eksisti ta pasobra ku ora 
mi bai Kórsou pa graba 
Herensia, mi ta graba por lo 
ménos 5 programa pa dia. Pues 
den tres dia 15 programa. 
Hende ta remarká ku mi ta biaha 
hopi, pasobra nan a mira ta 
graba na Kórsou. Pues esaki ta 
e splikashon. 

*** 

Te ainda por ehémpel nos tin 
sigur 7 programa ku m'a graba 
na februari ultimo na Kórsou ku 
no a pasa ainda. Normalmente 
nos ta pasa 1 programa 
Herensia nobo di Kórsou na 
TeleCuraçao. Esun otro di wiként 
na un programa di Boneiru. Pa 
siman nos ta saka dos 
programa nobo di Herensia. 
Nos mashin di produkshon di 
Herensia ta funshoná bon. Anto 
banda di Herensia nos tin tambe 
e programanan 'Aki Boneiru' óf 
otro isla. 


Loke ta preokupá mi si ta ku 
nos a kai atras ku 
grabashonnan na Aruba. E 
aspekto finansiero ta hunga un 
ról. Nét nos tabata preparando 
pa bai e asuntu di coronavirus a 
kai aden, kórtando nos alanan. 
Awor nos ta rondia pa wak algun 
programa grabá na St. Eustatius 
ku nos no a édit ainda, pa asina 
nan por pasa. 


Ku proyektonan na Tilburg 

Jason Oleana sakando kara 

di Boneiru 



KRALENDIJK— Durante 
su estudio na Rotterdam Ja- 
son Oleana tabata sa ku e 
lo ke bai biba den e siudat 
Tilburg. Esei a sosodé 
tambe manera ku el a ter- 
miná su estudio di ekono- 
mia komersial na Hoge- 
school Rotterdam. Na 
universidat di Tilburg Jason 
a sigui un pre-master i 
tambe un master den 'data 
science'. Simultáneamente 
ku su estudio Jason a 
kuminsá ku su negoshi 
'Genius Voice'. 

Durante siman di intro- 
dukshon na Universidat di 
Tilburg Jason a sera konosi 
ku dos otro studiante, 
Luuk i Dylan. Mesora nan 
a klek i a resultá den un 
amistat. "Nos tur 3 ta studia 
na Universidat di Tilburg, 
pero kada un otro 
direkshon. Ami a studia 
'data science', Luuk pr/mar- 
keting i Dylan ta den e parti 


tékniko." 

Luuk ta esun ku a bini 
ku e idea pa hasi algu ku 
na Hulanda ainda no ta 
masha konosi, esta 'voice 
assistance', manehá 
aparato ku uzo di bos. 

"Tabata un idea ku nos 
a bai di akuerdo kuné 
mesora", Jason ta splika. 
"No solamente pasobra 
tabata un bon idea, pero 
loke nos kada un a studia 
nos por a pone den práktika 
tambe. 'Data science' ta un 
estudio relativamente nobo 
i ta Universidat di Tilburg 
so tabata ofresé esaki. 

Den komienso mester a 
wak unda nos lo por a 
ofresé nos servisio." 

"Aktualmente nos ta 
trahando ku munisipionan 
di Tilburg, Utrecht i Dongen 
riba un asina yamá chat- 
bot. Chatbot ta un sistema 
outomatisá kaminda ta 
yuda un kliente online dor 


di un robót ku ta remplasá 
e hende ku normalmente lo 
ta sinta tras di kómpiuter. 
Den futuro nos lo ke bai 
hasi tambe uzo di voice-bot 
,kual ta uzo di bos enbes di 
skibi e mensahe. Sigur pa 
hendenan ku problema ku 
bista esaki lo ta un 
tremendo solushon, komo 
nan por hasi uzo di nan bos 
pa komuniká ku, den e 
kaso aki, instansianan di 
gobiérnu." 


Jason Oleana: "Ahinda 
nos ta den periodo di prueba 
i ta spera di pronto di por 
tést e servisio ku kliente. E 
vishon ta pa aki 5 aña Ge- 
nius Voice ta e lider den 
merkado ku nos produkto i 
ku esaki ta funshoná sin 
ningun problema." 

Banda di tur esaki Jason 
tabata duna lés di bachata 
tambe.'Esei tabata mi 
distraishon' despues di un 
dia largu di studia." 


Si a mantené nos biodiversidat intakto, por a evitá coronaviriis 

Pérdida di bioversidat ta pérdida 

parti di humanidat 


KRALENDIJK - Nashon- 
nan Uni ta para ketu riba e 
fecha di 22 di mei komo Dia 
Internashonal di Biodi- 
versidat. Atrobe gobiérnu di 
Boneiru a laga e dia aki 
pasa sin saka un komu- 
nikado pa hasi su opser- 
vashon, siendo ku biodi- 
versidat ta algu importante. 
Pasobra na momentu ku 
pérdé biodiversidat nos ta 
pérdé tambe un parti di 
humanidat. 

Hopi mas 

Ora papia di Biodi- 
versidat den mayoria kaso 
ta pensa den terminologia 
di mata, animal i mikro- 


organismo. Esaki riba su 
mes ta korekto, pero bio- 
diversidat ta muchu mas ku 
esakinan so. 

Por pensa tambe riba 
diferensianan genétiko en- 
tre espesienan di mesun 
sorto, por ehémpel mata- 
nan, variashon den sistema 
ekológiko (riunan, 
desierto,mondi etc). 

Rekursonan biodiversi- 
ko ta e pilá riba kua huma- 
nidat ta forma su sivili- 
sashon. Piská ta kontené 
20% di proteina pa 3 bion 
hende. Mas di 80% di hende 
su kuminda ta bini di vege- 
tashon. 

Na momento ku pérdé 


biodiversidat esaki ta forma 
un menasa pa tantu hende, 
bestia komo naturalesa, 
pues tambe salu di hende. 
Esaki por kondusi na loke 
nos ta eksperensiando 
awor aki ku virus di corona, 
un enfermedat ku ta pasa 
di bestia pa hende, siendo 
ku si mantené nos 
biodiversidat intakto, por a 
evitá. 

Konsiensia 

Di otro banda mester 
elogiá ku mas i mas hu- 
manidat ta birando kon- 
siente di kuida i konserva 
loke tin rondó di dje. 
Lástimamente pa sierto 
espesienan esaki ta bini 
poko lat, komo ku dor di 
komportashon humano 
hopi ta menasá di stóp di 
eksisti. 

Programanan di kon- 
sientisashon ta loke mester 
hasi humanidat mas i mas 


konsiente di importansia di 
biodiversidat. Ku esaki na 
mente Nashonnan Uni ta 
dekretá 22-5-2020 komo e 
fecha pa internashonal- 
mente para ketu riba bio- 
diversidat. Lema di e aña 
aki tabata: Nos solushon ta 
den naturalesa; (Our solu- 
tions are in nature). 

Un kos ta sigur; por bini 
tur sorto di avanse di tek- 
nologia, echo ta ku huma- 
nidat ta kompletamente 
dependiente di su re- 
kursonan ekológiko, mane- 
ra awa, kuminda, elektrisi- 
dat etc. 

E tema 'Our solutions 
are in nature' ta enfatisá 
riba importansia pa huntu 
traha riba tur aspekto ku ta 
di importansia pa traha 
riba un futuro kaminda 
hende i naturalesa ta biba 
den harmonia ku otro. 


J iaXing Supermarket 

ta buska 

un supervisor 

-mester tin 4 aña di eksperensia 

Pa mas informashon yama telefón 

782-7437 


*** 

PA PENSA ARIBA: Si bo no por ta 

un strea na shelu, e ora ei ser un lampi 
den bo kas. 


KASO Dl ENOC. E notisia mas 
impaktante di siman pasá tabata e 
pérdémentu di Enoc Melaan den mondi 
pa nort di BOPEC. Despues di un 
buskeda intensivo, hasiendo uso di 
helikópter, drone i empleadonan di 
KMar, a logra haña e persona aki tur 
agotáden mondi. Helikópteradeskubrié 
afortunadamente nét na tempu. Por 
komprondé ku a traslad'é pa Kórsou tóg, 
anke su situashon ta stabil, pa mas 
atenshon médiko. 

E kaso aki tabata ampliamente 
komentá riba media sosial siman pasá, 
manera a bira kustumber, rondoná pa 
tur sorto di teoria, profilashon propio di 
yen di eksperto i sabf, dóktor di mondi 
etc. Hendenan ku nunka a kana den e 
mondinan di Wasao i Labra tabata bini 
dilanti pa duna tur sorto di splikashon i 
teoria. 

Loke sinembargo kasi nos no a lesa 
ni tende ta ki trabou un kuerpo manera 
VKB por a hasi den un suseso asina. 
VKB desde 1995 bini ariba tabatin un 
unidat hopi spesialisá den kana mondi, 
hustamente pa por a aktua den tipo di 
situashonnan asina. Den e tempu ei e 
unidat spesial aki di VKB a krusa vários 
mondi, konosé desafio i peligernan di 
mondi, pa hustamente por arma e tipo 
di akshonnan di buskeda aki. 

E unidat aki, tambe otro miembronan 
di VKB, a sigui por ehémpel un kurso 
pa siña e téknika i abilidat pa por traha 
ku mapa i kompas, loke ta un materia 
riba su mes den militarismo, esta 'kaart 
en kompas'. A invertf basta plaka den 
esaki. Algun wiként a bini for di Kórsou 
teniente di VKC Soemanta pa duna e 
kurso aki. Soemanta di profeshon 
tabata un nóutiko, ku a siña pa sturman, 
i ku tabata traha komo lots na Kórsou. 

No ta djis ta tira un par di hende den 
mondi pa bai buska un hende pérdf. Tin 
sistemanan di buskeda den forma 
efektivo. Bo ta siña den militarismo kon 
bo ta 'kam af' un teritorio, manera nan 
ta bisa na hulandes. Traha ku mapa i 
kompas, añadf awendia ku tur sorto di 
aparato sofistiká. 

Nos ta kere ku awor ku e kos aki a 
pasa, ta bon pa KPCN (polis) i KMar 


(marechaussée) laga orguyo un banda 
i pidi hendenan ku por duna nan treinen 
den e abilidatnan aki. Bo tin na Kórsou 
sigur militarnan stashoná ku por hasié. 
Ademas lokalmente tambe algun per- 
sona ku konosé mondi, e desafio i 
peligernan ku tin. No lubidá ku e 
paisahenan di mondi ta kambia, entre 
otro debi na yobida, di manera ku 
treinennan asina mester bira algu 
strukturá. Pues no un biaha so, anto ta 
kla. 


PA PENSA ARIBA: E kaminda di 
mas largu ta esun kaminda bo ta 
trompeká. 


TEP BALIOSO. Mientrastantu nos 
ta kere ku ta na su lugá pa duna algun 
tep balioso pa hendenan ku ke bai mondi 
grandi. Padi promé, no bai bo so. Buska 
un óf mas kompañé. Algu por pasabo 
den mondi. Bo por kai, dal kabes, suek 
i asta kibra pia óf otro parti di kurpa. Si 
tin un hende huntu ku bo, e por buska 
yudansa. 

Laga miembronan di famia, en todo 
kaso un óf mas hende, sa na unda 
bo(so) ta bai den mondi, na unda boso 
ta para outo, etc., ki ora boso ta pensá 
pa regresá mas tardá. 

Bai ku telefon. Mayoria di telefon di 
awendia tin e posibilidat pa bo manda 
bo lokashon, esta unda bo ta. Esaki 
sigur ta yuda pa haña bo. Sóru pa bateria 
di bo telefon ta bon kargá. Tene kuenta 
si ku tin áreanan den mondi ku telefón 
no tin alkanse. Ta dependé si ta Chippie, 
Digicel óf Kla. Di hende ku por sa nos a 
komprondé ku Kla ta kubri mas teritorio 
di Boneiru ku e otronan. No ta propa- 
ganda pa Kla, sino ta loke un eksperto 
ainformá nos. 

Un di e kosnan di mas esensial ta 
awa. Mas tantu awa posibel den bo 


rugzak. E por ta pisá pa karga den 
kuminsamentu, pero tene kuenta ku 
segun bo ta kana e ta bira ménos. Aparte 
di awa kisas ta bon bai ku un bóter di 
Gatorade di-fris. E ta duna energia den 
situashonnan ekstremo. Tambe algu di 
fruta óf e buskuchinan di fruta, manera 
Sultana. Tin mas sorto i marka. 

Mas aleu nos por rekomendá un 
fléshlait chikitu pa usa si eventualmente 
anochi sera. Chék pa baterianan ta yen. 
Un spil chikitu tambe ta bon, ku kua 
por manda reflekshon di solo komo 
señal. Pa manda señal tambe un bon 
fluitta rekomendabel. Tambe lusafé, un 
bóter di Glacial pa uso multiple, entre 
otro tambe pa yuda bo sende kandela 
pa duna di konosé bo posishon. Huma 
den dia i klaridat di kandela anochi. 
Tambe no lubidá pleister óf férbant. 

Loke tambe ta bon pa tin huntu ku 
bo den mondi ta un bon machete. 
Rekomendabel tambe pa bai ku un ról 
di 'duct-tape' pa multiple uso, pero 
spesial pa teip bo sapatu óf kéts si e 
kibra. E teip aki ta yuda hopi bon. 

Naturalmente tin hopi mas tep ku por 
duna. Esakinan ta djis algun di nan. 
Tuma nan na serio, evitá problema i te 
asta skapa bo bida. Mondinan di Boneiru 
no ta ko'i hasi wega kuné. 

*** 

PA PENSA ARIBA: Stima bo 
besiñanan, pero no kita e waya óf 
muraya entre boso kuránan. 

*** 

ATA NOS AWOR! Semper a bisa ku 
Boneiru mester diversifiká su ekonomia 
i no keda dependé solamente riba 
turismo komo e uniko pilá. No tin niun 
partido ku no a yega di menshoná esaki 
den nan programanan di akshon. Pero 
despues ta lubidá atrobe. Anto awor ku 
turismo a kai afó debi na coronavfrus 
tur hende ta na hala di palu. 


No tin turista. No tin buelo 
internashonal mas pa Boneiru. Hotélnan 
ta bashf i mester a manda trahadó kas. 
Danki Dios ku tin un areglo pa paga 
esnan ku a bai kas 80% di nan salario 
pa wak kon por krusa e dianan aki, 
sperando riba habrimentu di espasio 
aéreo di Boneiru pa buelonan for di 
Oropa i Merka. Tambe nos haf pa barku 
di turista. 

Aworakf ku palu a kue nos kurpa, 
na nos opinion, ta bon momentu pa 
reflehá i analisá. Awor ta momentu di 
bini ku konferensianan pa diskuti e 
situashon aktual pa mira kon ta bai 
sigui. No warda pa despues ku kos 
normalisá. E ora ei nos ta lubidá tur kos 
atrobe i bai kai den nos rutina anterior. 


PA PENSA ARIBA: Bo no por biba 
solamente di amor, pero sin amortambe 
bo ta muri. 

*** 

PRODUKSHON Dl KUMINDA. 

Produkshon di nos propio alimento 
tambe lo mester bai ta un punto di 
diskushon serio aworakf i den futuro. Ta 
probá kaba ku tabata por i ku lo por. 
Nos mester stóp di keda yora tokante 
awa. 

Tumaehémpel ribae plantashon di 
Bon Tera. Delaster un bérdura ku nan 
ta produsi ta ku awa di WEB. Nada di 
awa di kloaka manera tin hende ta 
pensa. Esei no tin mag mes. Awa di 
kloaka ta destiná pa matanan di fruta 
ku ta krese bai haltu. No pa bérduranan 
di blachi maneraspinazi, warmus etc. I 
ta usa niun gota di awa purifiká di kloaka 
riba tereno di Bon Tera. 

E punto ta ku mester usa e awa 
skars i kostoso ku tin den un forma 
efisiente i efikas. Esaki nan ta hasi na 
Bon Tera. I tin posibilidat, tin teknologia, 
manera un sorto di sustansia pa planta 
aden trahá di koko, ku nan ta importá 
fordi Hulanda. 

*** 

PA PENSA ARIBA: Esun ku aktua 
den harmonia ku su besindario no ta 
topa ku resistensia. 



Tin kos bon tambe ta sosodé. Reporteronan di Extra a topa ku grader di Rafaei Damascus ta drechando kamindanan di kunuku. E kamindanan aki den 
sierto área ta basta depiorabei. 

90.5 mion dóler na konstrukshon 


KRALENDIJK - Etienne 
van der Horst, hefe di e 
direktorado di R&O (Espa- 
sio i Desaroyo), a trese 
dilanti den reunion fiho di 
Konseho Insular ku tin 


hopi interes pa konstruk- 
shon na Boneiru. Su direk- 
torado mester prosesá hopi 
petishon pa konstrukshon 
di kas i edifisio komersial. 

Aña pasá R&O a otorgá 


Herensia pa e siman aki na NOS-TV 

John Schermer i Benny 
Marchena 


KRALENDIJK - John 
Schermer ta den e programa 
nobo di Herensia e siman 
aki na NOS-TV djamars. 
Djaweps e programa ta 
komparti entre Aida Rooi i 
Benny Marchena, un boner- 
iano bibá hopi aña na Kór- 
sou. 

Schermer no ta un 
deskonosi den Herensia. 
Den pasado el a yega di bini 
mas biaha den e programa. 
Anteriormente e aña aki 
Schermer tabata atrobe na 
Boneiru - e ta biba na Hu- 
landa - i tabata den He- 
rensia pa papia riba algun 


tópiko interesante. Entre 
otro tokante su ideanan 
relashoná ku origen di 
idioma papiamentu. E pro- 
grama aki ta djamars ano- 
chi pa mitar di dies na NOS- 
TV ku diferente ripitishon. 

Benny Marchena ta un 
bishitante di Pro Bista na 
Kórsou, na unda e ekipo di 
Herensia a bishit'é pa papia 
tokante su bida. Den e otro 
mitar ta papia ku Aida Rooi, 
tambe bishitante di Pro 
Bista. E programa aki ta 
djaweps mitar di dies di 
anochi na NOS-TV kanal 24 
di Flamingo TV 



314 pérmit di konstrukshon 
na un balor total di 90.5 
mion dóler. Esaki a generá 
na 'leges' un montante di $ 
335.943,- pa gobiérnu. 


Mal tra 

KRALENDIJK - Lider di 
frakshon di Demokrat Clark 
Abraham tin problema ku e 
echo ku gobiérnu ta sobra 
kada bes asina tantu plaka 
ku a reservá riba presu- 
puesto. Aña pasá esaki 
tabata e kaso atrobe. A 
sobra 9.1 mion dóler. 

Abraham den e reunion 


"Mi no por bisa kua di e Nos ta sóru pa atendé e 
konstrukshonnan aki a petishon i saka e pérmitnan 
keda kla. Kontról di esaki ta di konstrukshon", Etienne 
kai bou di e direktorado di van der Horst a komentá. 
'Toezicht en Handhaving'. 


Clark Abraham: 

bou di gobiérnu 


di komishon fiho di 
Konseho Insular a indiká 
ku gobiérnu tabatin un 
'onderbesteding' di 5.7 mion 
dóler aña pasá, poniendo 
ku a sobra e 9.1 mion dóler 
aña pasá. "Si a sobra plaka, 
pero a logra loke e planea, 
lo mi aploudi gobiérnu. Pero 


esaki no tabata e kaso. 
Esaki ta mal trabou. Kon 
bini a keda sin usa 5.7 mion 
dóler ku a presupuestá?" 

Clark Abraham a eksigi 
splika di gobiérnu, banda di 
e sifranan presentá, di kiko 
a bai robes den su maneho 
aña pasá. 


2.7 mion dóler ta bal pa 

kónsultent 


KRALENDIJK - Un 
montante di 2.7 mion dóJer 
a bai di parti gobiérnu di 
Boneiru pa paga kónsuJ- 
tent aña pasá. Esaki a bini 
diJanti den e reunion di 
komishon fiho di Konseho 
Insular. Ta buska kónsul- 
tent na diferente okashon, 
pasobra gobiérnu mes no 
tin suflsiente empleado ku 
preparashon pa hasi sierto 
trabounan spesialisá. 

Konseho InsuJar tabatin 
diskushonnan basta 


profundo den su komishon 
fiho pa atendé e asina 
yamá 'uitvoeringsrapor- 
tage' di 2019. Hefe di Finan- 
sa Dudley Wedervoort a 
hiba paJabra, huntu ku otro 
funslionario di e departa- 
mentu aki. 

Tantu oposishon komo 
miembronan di Konseho 
InsuJar a hasi opservashon 
kritiko tokante e sumanan 
haJtu ku ta paga kónsul- 
tent. Por komprondé ku den 
seno di kompanianan di 


gobiérnu tambe ta saka 
basta pJaka pa paga kom- 
panianan di kónsultent. 

E echo ku ta hasi uso di 
kónsultent, segun a bini 
diJanti, tin di aber ku e echo 
ku difisiJmente ta haña 
hende pa okupá tur puesto 
den e aparato guberna- 
mental. Pa e trabounan 
sigui kana ta atraé kónsul- 
tent ku vários spesialisa- 
shon. Naturalmente tin 
basta pJaka embolbi ku 
esaki. 


Hopi aksidente di tráfiko riba espasio 

pa stashoná outo 


KRALENDIJK - Tin hopi 
aksidente di tráfiko, 
daJmentunan chikitu di 
outo, ta tuma Jugá riba 
espasionan pa stashoná 
outo, den kua daño material 
ta emboJbi. E ta un desaroyo 
interesante. Kasi no ta pasa 
un dia ku no ta yama e 
instansia konserni pa 
atendé e tipo di dalmentu- 
nan aki. 

E aksidentenan aki ta 
debi ku shofurnan no ta 
paga tinu na momentu di 
drenta óf sali e vaknan pa 
stashoná outo. Nan ta bék 
sin mira bon ku si tin outo 
ta pasa i ta dal. Ta trata di 
dañonan minimo, pero ku di 
otro riba un kantidat grandi 


ta embolbi basta plaka na 
daño materiaJ. 

Un funshonario ku ta 
akudi na sitionan di 
aksidente di tráfiko a yega 
di spJika Extra ku por a 
evitá hopi di e aksidentenan 
aki simpJemente si a paga 
mas atenshon. 

Espasionan pa stashoná 
outo na unda ta registrá 
mas dalmentu ta esun di 
Aeropuerto Flamingo, Plasa 
Medardo Thielman. Pero 
den Centrumgebied Kralen- 
dijk i espasionan pa 
stashoná outo na super- 
merkadonan grandi, ma- 
nera Van den TweeJ i Ware- 
house, tambe ta demasia- 
do. 

Foto ta mustra un funshonario di e kompania ku ta atendé ku investigashon 
di aksidente di tráfiko hasiendo su trabou riba tereno di stashonamentu 
dilanti Kooyman. 

Diputado Elvis TJin-AsJoe a bishitá Bon Tera 

pareha hóben ku pashon 
pa hortikultura 


KRALENDIJK — un pareha hóben, Arie i hasi e trabou aki basá riba 

Diputado Elvis Tjin-Asjoe Tessa Boerstra, ta praktiká nan pashon. Trabou duru, 
djasabra a bishitá e hortikultura na nivel pero nan satisfakshon 
empresa Bon Tera, na unda komersial. Arie i Tessa ta grandi ta ku mas i mas 



Nos ta kla 
pa yuda bo 
via telefón 
na Boneiru 



Tur djaluna di 9'or pa 1Vor di mainta 
(ora lokal) ora di konsulta telefóniko. 

Algu a bai robes entre abo i un instansha gubernamental, 
opvang pa mucha, skol óf un instansha ku ta ofresé 
kuido médiko na mucha? Durante e ora di konsulta e 
tim diNationale ombudsman i Ombudsman pa mucha 
gustosamente ta wak kiko nan por hasi pa bo. 


hende ta haña kaminda pa 
Bon Tera, situá pariba di e 
anterior plantashi Aruba. 

Tin algun djasabra kaba 
ku diputado Tjin-Asjoe ta 
bishitá kunukeronan lokal 
pa papia ku nan i mira kiko 
tur asina nan ta hasi na 
nan kunuku riba tereno di 
hortikultura i krio di bestia. 
Anteriormente e luna aki a 


mandatario tabata di 
bishita na e kunukunan di 
Win Emerenciana i Gio 
Paula den e área di Punta 
Blanku. Na kunuku di Win 
Emerenciana tin e produk- 
shon di mas grandi di webu 
na Boneiru, sufisiente pa 
kubri henter e merkado 
boneriano. Ta trata di 12 mil 
webu pa dia. 

Despues a sigui kunuku 



E ora di konsulta ta tuma lugá na 
papiamentu, hulandes óf spañó. 



Manda e e-mail na spreekuurCN(a) 
nationaleombudsman.nl. Menshoná bo 
nómber, number di telefón i na ken ta 
dihgi e pregunta; Nationale ombudsman 
óf na Ombudsman pa mucha? 



de Kinderombudsman. 

@ dekinderonnbudsman.nl 
El de Kinderombudsman. 



Riba djaluna entre 9’or i IVor di 
mainta e tim lo tuma kontakto ku 

bo via telefón (dianan di fiesta no ta 
inklui). 


00 

nationale ombudsman 

® nationaleombudsman.nl/cn 
n Nationale ombudsman Caribisch Nederland 




tandprothetische praktijk 
|auqbL0|pe|j2cpG btaicijljc 



■ AKITA TRAHAIDRECHA PLANCHA PA DJIENTE. 
' BO TA WARDA MIENTRAS NAN TA DRECHE, 

' SERVISIO RAPIDO. 

l 

djaluna pa djaweps: 9'or mainta pa 12'ormerdia, 
2'orte4'ordiatardi. 


djabieme: 9'or mainta pa 12’or merdia, 
atatdi ta SERA. 


E.M. Rijswijk 


Por yama pa un sita na tel. 717-2248 óf selular 796-3714 
Kaya Dr. J.G. Hernandez s/n (banda di Botica Korona) 


































Djaluna 25 mei 2020 


Chaparal di Bubu Josephia, 
ku ta praktiká hortikultura 
na eskala chikitu. Pero su 
produktonan ta yega tog 
den tienda. 

Arie i Tessa Boerstra a 
kuminsá ku nan empresa 
Bo Tera na 2018 i ya tin 
produkshon grandi. Nan ta 


usa awa di WEB pa produsi 
entre otro kónkómber lar- 
gu, spinazi, yerba bueno, 
proménté, kousebant. Na 
tur nan ta produsi maso- 
ménos 8 diferente organis- 
mo i ta eksperimentá pa 
oumentá e variedat. 

E diputado a papia hopi 


amplio ku a pareha, a 
skucha nan eksperensia i 
tambe plannan. El a elogiá 
nan dedikashon. 

Tjin-Asjoe spesialmente 
despues ku e pandemia di 
coronavirus a yega Boneiru 
a kuminsá ta pone hopi 
atenshon na empresario- 



Problema ku paga debe di 
estudio bék? 


Bo tin problema ku paga bo debe di estudio bék serka DUO a 
konsekuensia di e situashon di corona? Nos ke yudá bo i ta ofresé 
posibilidat pa baha bo montante mensual óf pa para e pagamentu 
bék, temporalmente. 

Baha montante mensual a base di bo entrada 

Bo por pidi nos pa tene kuenta ku bo entrada ora di hasi kalkulashon di bo 
montante mensual. E ora ei bo ta paga bék segun bo forsa. Nos ta analisá 
standart bo entrada (konhunto) di 2 aña pasá. Si bo entrada a baha na 2020 , bo 
por pidi pa tene kuenta ku e entrada mas abou aki. Bo montante mensual por 
baha óf asta bira€o,-. 

Pidi un periodo liber di pago 

Bahamentu di bo montante mensual no ta un solushon? E ora ei bo por para 
pagamentu bék di bo debe di estudio temporalmente. 

Bo ta hasi uso kaba di e opshonnan menshoná i tóg bo ta hañá bo ku problema? 

E ora ei tuma kontakto ku nos via antillen(a)duo.nl. Menshoná den bo e-mail bo 
‘burgerservicenummer', adrés i fecha di nasementu. Nos lo papia e ora ei tokante 
bo situashon i lo buska un solushon adekuá huntu ku e persona.. 

Areglonan di pago 

Bo tin un areglo di pago serka DUO i pa motibu di e medidanan di corona bo no 
por kumpli mas ku bo obligashon di pago? Tuma kontakto ku nos e ora ei via 
debiteurenbeheer(a)duo.nl. Esaki ta konta tambe si bo tin un retraso di pago i tin 
un sita pa un kombersashon personal ku un empleado di DUO. 


Pa mas informashon, tira un bista riba duo.nl/antillen 


nan ku ta aktivo riba pro- 
dukshon di alimento. E ke 
sa na ki porsentahe Bo- 
neiru por yega ku 
produkshon di su propio 
kuminda. 

Arie Boerstra a asentuá 
ku ta solamente awa pro- 
dusi pa WEB nan ta usa pa 
produsi berdura den e 
'greenhouse'-nan di Bo 
Tera. Tabata un invershon 

grandi pa kuminsá. E tata 
di Arie, kende tambe ta 
aktivo finansieramente 
riba e tereno aki, a yuda 
nan finansieramente ku un 
kapital inisial. 

Mester trese dilanti ku 
kontrario na loke tin hende 
ta pensa, loke Bo Tera ta 
produsi ta eksklusivamente 
ku awa di WEB i no ta e awa 
prosesá di kloaka. 




WEB ta keda na Hato 



E kompania di awa i elektrisidat di Boneiru, WEB 
N.V., ta keda situá na Hato. Pronto nan ta bai 
kuminsá ku konstrukshon di nan planta di awa, 
pa asina despues di hopi aña nan mes prosesá awa 
atrobe. Pa asentuá kisas su presensia den bario 
Hato, e dianan ku a pasa a laga Jerf nómber dje 
kompania riba un di nan tankinan di awa. 


















































tempu bteu 



Broertje Janga, un di e poUtikonan di mas grandi den historia di Boneiru, dilanti 
Passangrahan, (Kolekshon dijbto Herbert Cesilia - FuHiKuBo) 


Programanan di Bonaire.tv 

Telbo kanal 70 
Flamingo TV kanal 23 
Dialuna 25 mei 


12:00 Herensia: 

Alejandro 'Bubu' Martinus parti 2 
13:00 Aki Boneiru: 

'Green House' di Stinapa 
14:00 Herensia: 

Marcel Caluto Janga i 
Edna Margriet Janga-Sint Jago 
15:00 BAPA: 

Arletta van Beek 
'Lechi i Keshi' 2009 

Tur mérdia 12’or ta kuminsá un 
programashon nobo di 4 ora. 

E programashon aki ta ripiti pa 
24:00. 


16:30 Programa: 

Apel di Oro 
17:00 Aki Boneiru: 

Classical Music Board 
19:30 Puerto Latino: 

Luis Zárraga 
20:00 Herensia: 

Clemente 'Elio' Flores i 
Isaak Bernabela parti 1 
21:00 Aki Boneiru: 

Tibisy i Sharelly 
22:00 Dokumentai: 

Mundu Nobo paTera Kor 



MONCHI <& TONCHI 

rUn bon esposa ta ^ 

manera korona riba 

kabes di e rei. 

V J 

Awél si. Anto un mal esposa 
ta un koronavirus riba kabes 
di rei. 

\_/ 

Vx ■>»! 

ROFIN 

Un otro desWdiente 
di Jan HendriloElUs, e 
promé Ellis na Bo- 
neiru, tabata Rofino 
Ellis, ku nómber di 
kariñoRofm.Eta 
nasédia30di yiili 
1888 i su adrés tabata 
Rincon nr. 79, loke 
awendia ta Kaya 
Commerce den 
sentro di e bario. 

E rumannan di Rofin 
tabata Jan Leopold Rietdijk Ellis, PetronellaEllis 
(kasá ku John Schermer - John Flamashi), Simon 
Ellis, Maria Petronella (kasá ku Rudolf Wilgenbm^) i 
MaximoEIlis. 

Rofin Ellis tabata kasá ku Adela Wout. Su ruman 
Simon tabata kasá ku un ruman di Adela, esta 
Carmen Wout. Nan tabata yunan di Ellie Wout, un 
persona importante di Rincon. Ellie tabata 
‘districtmeester’. 

Rofin a yega di traha komo peon pa gobiému 
ganando fl .32,50 den dékada sinkuenta. No opstante 
ku no tabata trata aki di un posishon haltu den 
komunidat, tóg Rofm tabata profilá su mes si komo 
un persona outoritario, desendiente di hende blahku 
di origen oropeo. E tabata ademas un persona masha 
pértinént i ku hendenan tabata respetá. 

Den kurá di kas di Rofm Ellis i su esposa sa tin 
matanan di trinitaria ku bunita flor. Pero no por a djis 
para na kurá kita flor. Mester a pidi nan pa nan duna 
bo outorisashon pa kita flor pa traha bukét for di nan 
palunan di trinitaria. Nan no tabatin yu. 

Reserva enorme di awa 

dushi den Lima 


KRALENDIJK - Tin un 
reserva enorme di awa 
dushi den e área di Lima. E 
grupo di eksploradó di 
mondi, Chantiwawa, djadu- 
mingu ultimo a bai Pos 
Wayaká, ku ta indiká riba e 
mapa topográfiko di Ka- 
daster, tambe riba un mapa 
di mas ku 100 aña pasá ku 
un ofisial militar yamá 
Werbata a traha. E pos aki 
tabata asina importante ku 
a marka su posishon topo- 
gráfiko. 

Ta konosi ku den área di 
Lima, for di Aeropuerto Fla- 
mingo bai suit, tin diferente 
pos, hopi biaha ku nómber 
ku ta referi na palunan ku 
tin den nan besindario. En- 


tre otro posnan Watapana, 
Kalbas, Mangel i Wayaká. 

Pos Kalbas di nan ta 
esun mas konosi, konsi- 
derando ku den añanan 
sinkuenta a saka un pipa 
pa pómp awa hiba e plan- 
tashi Aruba, tambe te asta 
e bario Antriol. Un awa di 
kalidat hopi bon, kasi 
dushi, ku hendenan di 
Antriol entre otro por a 
haña te den nan kas via ret 
di pipa. 

Wayaká 

Hopi mas pa suit sinem- 
bargo tin un pos hopi mas 
importante. E ta keda suit 
di Kaya Ir. Randolph Sta- 
tius van Eps. Hende grandi- 
nan semper sa papia di dje. 


pero e no ta fásil pa yega. 

Djadumingu ultimo si- 
nembargo Grupo Chanti- 
wawa, bou di guia di Bói 
Antoin, a drenta mondi, 
dirigi pa bai e pos aki. A lo- 
gra yega e pos tambe. A laga 
un liña bai den dje pa midi 
su profundidat. A yega na 
masoménos 7 meter, pero ta 
un pos hanchu, ku tin 
konekshon ku diferente 
otro pos i kueba den e área 
aki. 

A purba e awa, ku a 
resultá di ta hopi dushi. A 
yena bóter ku e awa aki i 
otro posnan den besindario 
pa laga hasi tést di labora- 
torio di su kalidat. Pero 
purbá e ta indiká kaba di ta 



un awa di bon kalidat. 

40 Aña pasá 

Antoin masoménos 40 
aña pasá a bai e pos aki 
kaba huntu ku diputado 
Julio Angela (LW) i e hefe 
di Servisio di Distribushon 
di Awa e tempu ei, Cai 
Marsera, pa opservá e pos 
aki. Boswachter Errel 
Bomba di Tera Kórá a hiba 
nan. Fotógrafo di gobiérnu 
e tempu ei Herbert Cesilia a 
saka un seri di foto ku ta 
den archivo di FuHiKuBo. 

Spesialmente Cai Mar- 
sera e tempu ei a pensa pa 


tene Pos Wayaká na bista pa 
usa su awa si un dia mester 
surgi un kalamidat, ponien- 
do ku no tin awa di bebe na 
Boneiru. 

Pos Wayaká ta situá no 
masha leu for di un área 
kaminda katibunan ku 
tabata traha den saliña 
tabatin nan ranchonan di 
piedra, ku hende grandi- 
nan di Tera Kórá tabata 
yama 'Rancho Negro'. 

E grupo Chantiwawa a 
hasi uso di aparato pa mar- 
ka e ruta pa Pos Wayaká, 
pa asina por yega einan 
mas fásil. 



YUNAN PREFERI 


Skritura: Salmo 147:10,11 
"Señor ta hiba gustu den esnan ku ta tem’É, 
den esnan ku ta spera riba Su miserikórdia." 
v.ll (BS) 

Ta bisá ku mayornan no tin yu preferi. Ademas, nan 
ta sinti nan mes ofendi si un hende tribi bisa ku nan tin 
sierto preferensia pa un yu. I esaki pasobra e 
'imparsialidat' aki ta manera un sinónimo di hustisia, 
den nos manera di pensa. No tin nada mas hustu ku e 
echo ku yunan ta risibi amor i trato igual serka 
mayornan. Di akuerdo ku dikshonario, 'preferá' ta nifiká 
'stima mas’ óf 'pone dilanti'. Nos idioma ta asina riku 
ku nos por nombra masha hopi sinónimo: 'diferensiá’, 
'distingui’, 'favoresé’, 'privilegiá’, etc. Tur esakinan tin 
un grado di diferensia ku ta kuadra ku e sentido ku no 
tin neutralidat. Pensa riba loke abo ta distingui óf 
preferá. Bo ta hasi esaki ku un motibu. Mi tin tendensia 
di kere ku un ta preferá loke mas ta dun’é 
satisfakshon, loke ta agrad’é i loke ta gusta. 

Mi gusta pensa den e imágen di Dios komo Tata. Un 
dia mi a kontra ku e dos versikulonan aki den Salmo 
147. Mi a meditá riba nan i a yega na e konklushon ku 
Dios tin 'favorito’. E ora ei, papiando kunÉ, i pordoná mi 
e orguyo, mi a bis’É: "Tata, mi kier ta Bo yu muhé 
preferi." Pasobra mi a komprendé ku e amor inmenso 
di Dios ta inklui nos tur, pero Su satisfakshon, Su delisia, 
Su preferensia ta pa esnan ku ta tem’É i ta spera Su 
miserikórdia. Nos tin un tarea difisil kada dia. Esaki no 
tin di hasi ku nos donnan, ni nos talentonan, ni sikiera 
ku nos ministerionan, ma ku e aktitut di nos kurason. 
Bo ke agradá Señor? Balorá i someté na Su boluntat, 
esaki ta nifiká ku bo tin temor p’E i ta spera riba Su 
miserikórdia. 

Nancy Rodriguez Antivero, Uruguay 

Tata, mi kier agradá Bo ku mi bida 
Saká for di: Aiimento Pa E Aima, un produkshon 
di Trans Worid Radio Bonaire. 

Di parti di minister Slop (OCW) 

66 mil dóler pa yuda medionan di 
komunikashon na islanan BES 


KRALENDIJK - Minister 
pa Enseñansa, Kultura i 
Siensia, Arie Slob, ta pone 
66 mil dóler disponibel pa 
yudansa na medionan di 
komunikashon na Hulanda 
Karibense ku pa motibu di 
e krisis di Corona ta haña 
nan mes den problema. 
Asina e mandatario ta duna 
di konosé den kontesta na 
miembro nan di Tweede 
Kamer. Pa medionan di 
komunikashon na e pais- 


nan Aruba, Kórsou i Sint 
Maarten e no por hasi na- 
da. 

Tweede Kamer 
Miembronan di Tweede 
Kamer a hasi diferente 
pregunta na e minister 
relashoná ku su plan pa 
yuda medionan di komu- 
nikashon finansieramente, 
partikularmente e medio- 
nan di komunikashon re- 
gional. Den e kuadro aki 


miembronan di frakshon di 
ChristenUnie a pidi e min- 
ister pa duna atenshon 
tambe na medionan di 
komunikashon den e parti 
karibense di Reino Hulan- 
des. Nan no por hasi un 
apelashon riba e fondo di 
emergensia ku gabinete a 
institui, miéntras ku nan 
tambe ta keda fuertemente 
asotá pa e situashon aktua. 
E frakshon a puntra si e 
minister tabata dispuesto 


pa studia tambe kiko ta po- 
sibel pa medionan di ko- 
munikashon den e parti 
Karibense di Reino i pa 
drenta den konsulta ku 
gobernantenan akibanda si 
ta nesesario. 

Di parti di miembronan 
di e frakshon di CDA nan 
tabata kier sa di e minister 
si e medidanan di sosten 
por a nifiká algu tambe pa 
korantnan i emisora- i 
kanalnan di televishon pu- 
bliko na Boneiru, Sint 
Eustatius i Saba. Nan 
tabata kier sa si a duna pu- 
blisidat na esaki. 

Prensa krusial 

Segun e mandatario hu- 
landes, Fondo di Sosten pa 
Periodismo (Steunfonds 
voor de Journalistiek, SvdJ) 
ta enkargá ku ehekushon di 
e fondo di sosten pa Medio- 
nan di komunikashon na 
Hulanda Oropeo. SvdJ ta 
konta solamente pa e parti 
oropeo di Hulanda i pues 
no por sostené medionan di 
komunikashon na Hulanda 
Karibense for di e fondo aki. 
P’esei a disidi basá riba 
siñalnan for di Boneiru i 
Sint Eustatius, pa pone un 
suma disponibel pa e sektor 
di medionan di komunika- 
shon riba e islanan BES, 
minister Slob ta trese 
dilanti. 

E montante di 66.000 
dóler ku a pone disponibel, 
ta plaka destiná pa man- 
tené kontinuidat di sumi- 
nistro di informashon di 
parti di organisashonnan di 
medionan di komunika- 
shon riba nivel. “Na Hu- 
landa Karibense tambe 
periodistanan ta hasi tra- 
bou importante. Nan ta 
informá e habitantenan 


tokante e ultimo desa- 
royonan rondó di e krisis di 
Corona i ta, komo ‘watch- 
dog’ periodistiko, krusial pa 
funshonamentu di demo- 
krasia. P’esei mi a disidi di 
pone 66.000 dóler dispo- 
nibel pa mantené kontinui- 
dat di suministro di infor- 
mashon na Hulanda Kari- 
bense riba nivel”, e minis- 
ter a duna di konosé na 
miembronan di Tweede 
Kamer. 

Ehekushon 

Na Hulanda Karibense 
RCN, e sekshon di OCW 
Area Karibense, ta enkargá 
ku ehekushon di e medida 
di sosten. “Banda di esei e 
sekshon di OCW Área Kari- 
bense ta trahando riba un 
plan pa fortifiká e sektor di 
periodismo riba e tres isla- 
nan na Hulanda Karibense. 
Ya e promé kombersa- 
shonnan a tuma lugá ka- 
ba”, minister Slob a trese 
dilanti. 

Na Hulanda Karibense 
Empresanan, basta nan ta 
kumpli ku e stipulashon- 
nan, por bin na remarke pa 
e medidanan di sosten di 
gabinete pa Hulanda Kari- 
bense. E minister ta reko- 
mendá pa tuma kontakto 
ku e unit di SZW di RCN pa 
mas informashon. 

Pa Kórsou, Aruba i Sint 
Maarten si e minister no 
por hasi nada. E paisnan 
aki mes ta responsabel pa 
duna sosten na empresa- 
nan, entre otro e sektor di 
medionan di komuni- 
kashon. Algun di korant ku 
tin koresponsalnan na 
Boneiru, Saba i Sint Eus- 
tatius tambe, lo risibi un 
kontribushon pa esakinan 
via di RCN. 



ENTIDAT POBLIKO 

BONEIRU 



RijksdtenstCaribUch Nedertand 


Numbernan Importante | Sosten sosial pa famia 

Ribo dianan di trabou. durante orario di ofisina 




Bo tin pregunta tokante vlrCis di corona na 
Boneiru? 


rljksdienstcn.co m/covid >19 
0800-1351 (grdtis) 


Bo ke papia tokante di strés na kas Of tokante 
^2^ atendé ku yu? 


Sentro pa Hubentuti Famia 
701-5257 



Bo ta preokupá pa seguridat di mucha? 

JGCN 

715-7201 


Bo ke papla ku un trahadO dl Tim dl Bario? 

Tim di Bario 

717-1714 


Bo famta mester di un pakete di kuminda? 

Of bo no por paga akohida pa mucha, WEB. 
hUr(dl kas), internét mas? 

yudaml^bonairegov.com 
0800-1351 (grdtrs) 

er 

Bo mester diayudo ku lesa, skirbi bf Fundashon Forma 

yenamentu di papel? '*'599 785-7314 (yoma ófWtKiEsApp) 

% 9 

Pa notifikashon dgudo df vtofonsia doméstiko, 
abusu di mucha óf otro situashon dt emerg#nsia. 

YAMA9nl 

fsanpffalfronsoUeb 

• • 

0 

>- 

80 ta vfktlma dl kualk^echo kastlgabel pa Eei i bo 
mestéf di sosten •moshonal? 

Oñsjna Yudansa 

Pa Viktima 

717-6181 


Protehd bo mes t esnon rondó di bo 

huntu 


kontracorona 



www.extraboneiru.com 

NAPI 

SU STORIA 

Pa: Napi Boékhoudt \ 


Nasementu 

Pronto Nicha ta duna lus na nan 
promé yu, ku ta un baronsito, ku nan 
a duna e nómber di Napoleon, 
despues kariñosamente a yam’é 
Napi. Mi a nase riba e fecha di 6 di 
yanuari 1953 riba un djamars 7’or 
di mainta na hóspital na Playa. E 
personanan ku a asisti e parto 
tabata dr. Franssen i sur Bartola. 

Dia 8 di yanuari mes mi a batisá 
den kapél serka pastor 
Leeuwenberg. Padrinu tabata 
Boeboei Martis i madrina Evelyn 
Every ku despues a kasa bira van 
Daalen. 

Mi ta bin haña despues 5 ruman 
mas: Leo, Winny, Magali, Corina i 
Ayo. Nos tabata drumi huntu abou 
riba kama di kabana den hadrei. 
Kas a kuminsá bira chikitu i pa di 
bon Smith ta bin haña chéns pa 
kumpra kas di su mayornan na 
Playa Pariba. Ku e mudansa di mi 
mayornan i mi rumannan, mi a keda, 
riba petishon di mi mama, serka mi 
welo i wela na Antriol i no a bai 
Playa Pariba. 

Na skol di lushi 

Na edat di 4 aña mi a kuminsá 
bai skol di lushi óf “bewaarschool”na 
Antriol mes, den kurá di kas di 
Janchi i Blanca. E skol tabata 
konsistf di dos klas chikitu. Mi tabata 
serka yufrou Du i yufrou Duchi. 
Algun kompañero di skol di lushi e 
tempu ayatabata Boni (Matapushi) 
Martis, Kin Wanga, Eki di Pochi 
(Semeler), Rafael Damascus di 
Lita, Calfs Coffie, Win Martha, 
Wilfrido di Chichi di Eva (Reina), Piet 
Cicilia, Harrison i Taco Conquet, 
Blou Cicilia i Sherman Beaumont di 
Martins Sapaté. 

Asina mi a kuminsá konosé 
muchanan di bario di Antriol i Nort 
di Saliña. E tempu aya mi a konosé 


obispu Holterman i huntu ku otro 
muchanan nos a kana un biaha den 
un sorto di proseshon kuné den Nort 
di Saliña. Tabata t’ei tambe Janchi 
di Blanca i Juan Silberie. 

Un di e yufrounan di e skol aki, 
Yufrou Duchi, a yega konta ku 
muchanan den e parti nort di Antriol, 
alrededor di e misa di Coromoto, 
mester a bai ‘bewaarschool’ na 
Playa. Pastor Nooyen, ku tabata e 
promé pastor di Coromoto na 1955 
tempu ku a inougurá e misa aki, 
tabatin duele di mira e muchanan 
mainta tempran pará dilanti misa ta 
warda konvoi pa hiba nan 
‘bewaarschool’ na Playa. 


Surnan a pidi Blanca pa hur un 
edifisio den kurá di nan kas pa skol. 
Esaki a sosodé tambe. Diferente 
yufrou a para den e dos klasnan di 
kua e skol aki, Maria Goretti 
Kleutersschool’, tabata konsisti. 
Aparte di yufrou Duchi i yufrou Du 
tabatin yufrou Olivia Woods- 


Marchena. 

Skol di Felo 

Tempu ku mi tabatin 4 pa 6 aña 
un ihá di mi mama ku yama Felo, 
ku tabatin mas o ménos 14 aña, 
tabata hunga skol ku su muchanan. 
Mi mayornan a kumpra e tempu ei 
banki ku skolnan tabata remplasá. 


Felo di Weis aki tabata hunga 
yufrou di skol, dunando lés na ami, 
Leo i algun mucha mas den e 
edifisio ku despues a bira tienda. Mi 
tabata un mucha hopi inteligente i 
na e edat akf ya kaba mi a siña 
serka Felo wak oloshi i konta te 100. 



Muchanan den mi klas na Maria Goretti Kleuterschool. 



Proseshon di muchanan di ‘bewaarschool’ den Nort di Saliña 
huntu ku Obispu Holterman, kompañá pa Janchi Antoin i Juan 
Silberie. 



Den e hóspital aki m’a mira lus pa promé biaha. 

Preveni férkout, 
grip i e virus di corona 



Laba man 

Laba bo man bon 
durante 30 
sekónde ku 
skuma i awa. 



No mishi 

No mishi ku wowo, 
nanishi óf boka. Via 
e lugánan aki bo ta 
pega ku e malesa. 



Kubri 

Tapa bo boka i 
nanishi ora bo ta 
tosa óf nister ku un 
lensu di papel óf e 
doblá di bo élebog. 



Distansia 

Mantené un 
distansia di 
aloménos 1.5m 
di otro hende. 


Kiko ta virus di corona nobo/COVID-19? 

Tin un brote internashonal di COVID -19 (konosf tambe komo vfrus di corona nobo) na e 
momentunan akf. E vfrus por okashoná sfntoma manera kentura, tosamentu I halamentu di 
rosea anshá. Den un kantidat dl kaso limitá el a kondusf na infekshon mas serio, asta morto. 

Customer Service 
& Cashier 

Monday - Friday; 
08.00 to 10.00 for 60+ 
10.00 to 16.30 
forallages 


Kla Store 

Monday - Friday: 
38.00 tolO.OOfor 60+ 
10.00 to 12.00 
13.30 to 16.30 
for all ages 




Helpdesk 

Monday - Friday; 

08.00 to 10.00for60+ 

10.00 to 17.00 for all ages 
17.00 to 19.30 reachable by phone 
Saturday; 

. 09.00 to 12.30 for all ages ^ 


TELBO 


Kla* 

mobile 


Kontakto: 

Liña di informashon virits di corona 

L 0800 1351 (grátis) 

+599 715 91 99 (p^ yamada internashonal) 



OPENBAAR LICHAAM 

BONAIRE 

SAMENLEVING EN ZORG 


Esaki ta un mensahe di Departamento di Salubridat Publiko 


Peanuts Fresh Market & Cafe 

is opzoek naar; 

Customer Service Supervisor 

-Direct leiding geven aan het customerservice-team 
-Het uitvoeren van 'training on the job' aan collega’s. 
-Specifieke kennis in het prepareren van koffie is een 
pre. 

-(3edegen kennis van de engelse taal is een vereiste. 

I nteresse? Stuur een email naar 
everybody@peanutsbonaire.com 



OPENBAAR LICHAAM 

m BONAIRE 


Rijksdienst Caribisch Nederland 



Hasi petishon pa pakete di kuminda pa 
kas di famia den nesesidat? 

yudami(3)bonairegov.com 0^0800-1351 (grátis) 


Menshoná por fabor: nómber i fam, 
numberdi telefón i motivashon di petishon. 


Protehá bo mes i esnan rondó di bo 

huntu 


kontralcorona 





















MISTERIO A KEDA TRAS 


Ta malkriá mamanan Kas di Kuido 


KARA BONERIANO 



Luna di mei ta iuna di mama. Na Kas di Kuido, pa e motibu ei, ta maikriá 
mamanan, manera e J'otonan ta indiká.E dianan aki tin di/erente 
aktividat bunita na Kas di Kuido. 



Gieibert ‘Bito’ Alberto ta_yu di Martins Aiberto i Delia 
Semeieer. Bito a traha mas ku 2S aña komo boiuntario i ta 
koperá semperku sentro di bario Nort’i Saiiña. Tambe e ta 
hopi aktivo den e mundu dideporte, manera nosseiekshon 
dijutból. 



Ta leve te parsialmente nublá i lo keda seku. E 
temperatura máksimo lo ta aproksimadamente 32°C, 
e temperatura minimo mas o ménos 27°C. E bientu 
ost ta moderá te basta fuerte, 4-5 Bft. 

Altura di ola: aproksimadamente 2.0 m (5-7 pia) 

* Altura di ola válido pa laman grandi 

Durante e temporada di orkan, KNMI ta vigilá 
minusiosamente e Oséano Atlántiko den koperashon 
ku e National Hurricane Center (NHC). E pronóstiko 
mas resién ta disponibel via https:// 
www.nhc.noaa.gov/gtwo.php?basin=atlc&fdays=5 

MISTERIO A KEDA TRAS 



KRALENDIJK - Enoc 
Poulino Melaan, e homber 
ku tabata pérdi den mondi 
pa nort di BOPEC siman pa- 
sá, a fayesé, pero lagando 
hopi pregunta atras. Su 
morto ta rondoná pa mi- 
sterio. Kiko por a pasa? Dja- 
rason pa djaweps siman 
pasá e persona aki di 39 
aña, por sierto un depor- 
tista hopi popular, a dispar- 
sé. Su morto a impaktá su 
famianan den Nort di Sa- 
liña. 

Tripulantenan di un heli- 
kopter embolbi den e ak- 
shon di buskeda a dskubri 
Enoc Melaan drumi den 
mondi. Su kondishon no 


tabata masha bon, pero tóg 
stabil. Pero despues a bin 
resultá ku tóg tabata mihó 
pa traslad’é pa Kórsou pa 
atenshon médiko mas 
spesialisá. Pues e dók- 
ternan ku tabata atend’é a 
mira tóg ku no tabata bon 
ku Enoc Melaan. Na Kórsou 
el a bin fayesé. 

Misterio 

E forma ku Enoc Melaan 
a disparsé djarason atardi, 
miéntras ku e tabata huntu 
ku su tio Felipi, ta hopi 
straño, kasi ineksplikabel. 
Pa kolmo a dura 18 ora pa 
a hañ’é bék riba un teritorio 
relativamente chikitu, pero 


un tereno brutu. 

Polis a papia ku Felipi 
Melaan pa mira tóg kon lo 
por aklará loke a sosodé. Te 
ainda sinembargo no tin 
niun indikashon di kiko por 
a pasa ku Enoc, un persona 
ku tabata mustra di bon 
kondishon di salu, asta un 
deportista. 

Di mes riba media sosial 
e diskushonnan a start. Tin 
hende entre otro ta bisa ku 
ta un alma malu a bai kuné 
den e mondinan aki. I ku e 
lo a mira algu i spanta. Otro 
ta bisa ku ta simplemente 
el a kai óf haña un ataka 
serebral. Tur sinembargo ta 
spekulashon. 

Historia i storia 

Di mes e pérdémentu di 
Enoc Melaan den mondi a 
keda konektá ku historia i 
storia, en todo kaso pa- 
sado. Historia di hendenan 
ku tambe a pérdé den 
historia di Boneiru, sin ku 
nunka a haña nan bék 
atrobe. Ademas storia di 
spiritu malu ku a bai ku 
nan. 

Extra djasabra ultimo a 
publiká un kapitulo inte- 
resante for di e buki ‘Simia 
di Kultura’ di Broertje 
Janga, den kua el a relatá 


sitionan beako na unda 
hende sa pérdé den besin- 
dario di Rincon. 

Djasabra ultimo e asun- 
tu di pérdémentu den mon- 
di tabata tema sentral den 
e programa di historia i 
kultura Beku na e emisora 
'Noz di Bonaire’. E reak- 
shonnan tabata asina hopi 
te asta ku a disidi pa djasa- 
bra awor sigui atendé e 
tópiko den e programa. 

Kiko a pasa? 

Pero e pregunta klave ku 
ta keda kologá den aire ta 


kiko a sosodé ku Enoc 
Melaan? El a papia algu 
despues ku a lokalis’é? Si el 
a papia, kiko el a bisa? El a 
bisa kiko a sosodé? 

Mientrastantu tin hopi 
spekulashon si rondó di e 
kaso aki. Entre otro tokante 
sierto leshonnan ku e 
tabatin na su kurpa. 

Di mes Exta no ta bai 
den tur e spekulashonnan 
rondó di e kaso di Enoc 
Melaan. Ta di sinta spera 
kiko lo bini afó di eventual 
mas investigashon den e 
kaso aki. 



Ku onda pena nos ta partisipá fayesimentu di: 


Luguén Crestian 

ruman di nos kolega 

Robert Sances 

Gobiérnu di Boneiru ta ekstendé su kondolensia na famia di 
e defuntu. 


Gezaghebber Edison Rijna 
Sekretario Interino Gabriel van Arneman 


1 ENTIDAT PUBLIKO 

BONEIRU 


EZ-Air kara konosi' na Statia 



Avionnan di EZ-Air, kompania di aviashon boneriano, a bira un kara konosi na St. Eustatius. Desde ku coronavirus a hasi su 
entrada, EZ-Air ta efektuá diferente buelo pa e isla ei, ku huntu ku Saba i Boneiru, ta munisipio spesial di Hulanda. E buelo ta bai 
rápido i tin fasilidat sanitario na bordo. No ta esklui posibilidat ku den e ‘normal nobo' EZ-Air lo por bai haña un lugáfiho den 
iterinario entre Boneiru i St. Eustatius. 

Diálogo Sentral: 

Prolongá pakete di emergensia 

te desémber 


KRALENDIJK - Diálogo 
Sentral di Boneiru huntu 
ku esun di Sint Eustatius 
pa medio di un karta a urgi 
e Grupo di Guia Hulanda 
Karibense pa prolongá e 
pakete di emergensia te fin 
di e aña aki. 

Tambe nan a proponé pa 
adaptá e pakete aktual riba 
sierto partinan - siguiendo 
pasonan di Hulanda Oro- 
peo - i ampliá esaki. Por 
ehémpel vários ministerio 
komo komplementashon di 
e medidanan general a 
priminti sosten finansiero 
na sektornan spesifiko 
manera kultura, deporte i 
‘startups’. Ámbos Diálogo 
Sentral a supliká pa de- 


klará esosten aki aplikabel 
tambe pa Hulanda Kari- 
bense. 

Aparte di esei den e karta 
nan a hasi un kantidat 
grandi di sugerensia ku ta 
kontribui na rekuperashon 
di ekonomia, por ehémpel 
eliminá burokrasia na 
momentu di tratamentu di 
petishon di empresarionan 
pa un pérmit di establesi- 
mentu i drechamentu di 
aksesibilidat i konekshon- 
nan pagabel den region. Na 
mes momentu nan a boga 
pa introdukshon di medi- 
danan ku ta dirigi kontra 
empresarionan di mala fe. 
Mas aleu nan a pone én- 
fasis riba hisa e oferta di 


edukashon na un nivel mas 
haltu, sea ta digitalmente C)f 
nc). 

Diálogo Sentral ta e 
plataforma di konsulta di 
doñonan di trabou, sin- 
dikatonan, Kámara di Ko- 
mérsio i gobiérnu lokal ku 
den su forma aktual a ran- 
ka sali na luna di nové- 
mber 2018. Na luna di C)k- 
tober 2019 a firma un de- 
klarashon di koperashon 
ku sekretario di estado di 
Asuntunan Sosial i Empleo 
Tamara van Ark. Na kumin- 
samentu di e aña aki a sti- 
pulá un kuadro di maneho 
komun (‘Un futuro brian- 
te’) pa e periodo 2020 - 
2023. 


Atrobe aksidente 
ku skuter 




Despues ku a surgi e 
brote di e krisis di corona a 
forma dos grupo di trabou. 
E promé ta wak si e me- 
didanan di sosten ku a ke- 
da tumá ta efektivo i si 
eventualmente mester ahu- 
stá esakinan. E grupo di 
trabou aki a sóru pa e apor- 
te pa e karta ku siman pasá 
a bai pa e Grupo di Guia Hu- 
landa Karibense. E di dos 
grupo di trabou ta trahando 
riba un senario pa stimulá 
rekuperashon sosial i eko- 
nómiko di Boneiru, asina 
ku por habri frontera di nos 
isla atrobe. 

Grupo di Guia Hulanda 
Karibense ta un órgano di 
konsulta den kua sekre- 
tarionan general i/óf direk- 



Djaluna mainta tempran tabatin otro aksidente embolbiendo skuter. E 
biaha aki riba Kaya Korona pegá ku e stashon di gasolin di CUROIL na 
Mentor. No tabatin herido di gravedat. Un outo a dal den un skuter. 
Fotonan ta mustra imágennan na e sitio di aksidente. 


tornan general di e departa- 
mentunan konserni di 
Reino ta representá pa 
papia tokante temanan 
relevante ku ta regardá 
Hulanda Karibense i 


trabou di e 

departamentunan. 
Presidente di e grupo di guia 
ta direktor general di 
Relashonnan den Reino 
Henk Brons. 


NUBIA 

Manera ku ta den un teater mi ta sinta, 
tur atardi bou dje pan tamaréin. 

Pa mi por opservá e trabou sensashonal 
di e artistanan ku yama nubia. 

Paresido na nieve óf katuna 
formando kontraste ku e shelu blou seleste. 
Nan ta balia pa aki, zoya pa aya, 
siguiendo bientu su komando i su guia. 

Kada ratu nubianan ta ekshibi un paisahe, 
un figura, un imágen diferente. 
Patronchinan ku mi bista ta kapta, 
ta yuda mi relahá i mas ainda inspirá. 

Tin ta forma, kambia i sigui move, 
sin duna mi ni tempu pa por desifrá. 

Nan mensahe óf kisas nan atvertensia, 
pa mi ta alertá óf sea bon prepará. 

Tur atardi, ora solo yama te mañan, 
pa e disparsé den Saliña di Martin. 

E espasio riba horizonte, 
ta ser transformá den un paleta gigantesko 
di nubianan shinishi, 

interkambiá ku kolónan hel, oraño, tambe karmin. 
Otro ekshibishon di un kuadro nobo 
ku figura i siluetanan pintoresko. 
Nubianan, boso sigui forma dia aden i dia afó, 
tur atardi un otro paisahe. 

Ku mas silueta i mas imagen, 
pero yuda mi pa komprondé boso mensahe. 
Komo atmirador di boso, 
bou di paPi tamarein 
sin falta mi ke ta tur atardi. 

Pa mi sigui presensiá otro gran obra di arte, 
loke boso so por produsu 


Outor: Ubaldo Anthony .5 deséntber 2003. 

Riba e foto aki por rriirá pará Yufrou Loia, Sur 
Amica, Sur Caritas i sintá e yufrounan Cristina 
Beaumont-van Arneman, Petroniiia, Maria iJuana 
Anthony. Personai di St. Ludovisschooi. 


Surnan di Roosendaai 

Iglesia Katóliko Romano a trese 
Boneiru tambe Surnan di Roosendaal 
pa traha den enseñansa. Esaki tabata 
meimei di siglo 19. Despues e mesun 
kongregashon aki di sur, masoménos 
70 aña despues, ta bai traha tambe den 
sektor di kuido, manehando hóspital, 
mas despues kas di kuido pa hende 
grandi. 

Trabou di religiosonanfordi Hulanda 
i esunnan ku a nase riba e islanan du- 
rante di hopi siglo a yuda basha e 
fundeshi padesaroyo dje islanan. Esaki 
nan a hasi ku nan evangelisashon, 
enseñansa, formashon, guia sosial, 
kuido, kultura i naturalmente un amor 
inkondishonal pa un pueblo henter. 

Den e trabounan aki pueblo di 
Boneiru a bria komo ku kasi un 30 
mucha muhé boneriano ku a drenta 
konbento durante di di kaso dos siglo 
pa sirbi Dios i nan pueblo. 

Kasi tur loke Boneiru tin riba tereno 
di formashon, kuido sosial i salubridat 
a kuminsá ku e mishon di religiosonan 
katóiliko hulandes. Ku ménos rekurso i 
medio finansiero, ku tin aworaki na 
disposishon, nan a logra di pone un 
base pa pueblo por sigui desaroyá su 
mes. 

Enseñansa 

Dia 18 di óktober 1855 Gobiérnu a 
duna pérmit na Iglesia Katóliko pa habri 
e promé skol partikular bou di 
responsabilidatdi Surnan di Roosendaal 
na Deentera-Antriol. E skol a habri, dia 
20 di yanuari 1856, ku e promé dos 
surnan ku ayega Boneiru: sur Ignatia i 
sur Clara. E interes i entusiasmo tabata 
enorme: A inskribi mas ku 100 mucha 
pa haña lés. Pero, no ta solamente 
muchanan liber so tabata haña lés 
pórnada, tambe yunan di katibu. 

Despues, na 1914 Pastor Hendriks 
di Kralendijk a tuma e inisiativa pa lanta 


un skol di frater di manera ku na 1915 e 
muchanan hómber por a bai di skol di 
sur pa e skol di frater nobo aki. 

Kuido 

Añanan despues Mgr. Vuylsteke a 
kumpra un kas grandi ku basta tereno 
na Boneiru i dia 5 di februari 1922 e 
superiornan di Surnan di Roosendaal, 
Mére Alexia i Luciana, a biaha pa 
Boneiru ku dos religioso enfermera pa 
organisá kuido médiko pa e pueblo di 
Boneiru. Pronto, despues di algun 
preparashon, e kas a ser bendishoná 
pa obispu dia 12 di februari 1922 i el a 
hañae nómber Hospital San Francisco. 
Na 1924 obispu a pone e hospital den 
man di Surnan di Roosendaal. 

Pues, e inisiativanan aki ta demostrá 
ku Surnan di Roosendaal, banda di un 
evangelisashon intensivo ku e tiki 
rekurso ku tabata na nan disposishon e 
tempu ei, a enbolbi nan mes tambe den 
trabounan di formashon i di kuido sosial 
i médiko pa pueblo di Boneiru. 
Formashon i kuido pa un i tur; sin 
distinshon. Ta den e kuadro aki di un 
amor ardiente i dedikashon kasi sin 
limite na próhimo, por komprondé e 
karisma i trabounan impreshonante di 
tur e surnan ku a biba i traha na Boneiru. 

Tera fértii 

Boneiru a resultá un tera religioso; 
hopi fértil pa vokashon. Un tera krioyo 
ku a produsi bastante religioso. Pader 
Hein Nooijen, e gran outor, ta konta di 
esei den su buki ‘Cornelis Marten. Cien 
anja di Bonaire’: “Boneiru ta lihé pa 
duna sur na konbentu.” I e ta splika kon 
promé Maria Geertruida (ku ta di Surnan 
di Breda ku e nómber Sur Maria 
Elisabeth) un otro mucha muhé a drenta 
konbentu, esta Eleuteria de Palm. El a 
bira sur di Roosendaal e mes aña ku 
surnan di Roosendaal a bini Boneiru. El 
a nase dia 18 di aprel 1836. Su mama 


tabata yama Feliciana di 
Emerenciana. Feliciana 
tabata katibu di rei 
meskos ku su yu 
Eleuteria. Pero, pastor 
Basilioa kumpr’é liber i 
a tum’é na su kas. 

Despues el a drenta 
konbentu serka Surnan 
di Roosendaal komo Sur 
Marie Lucie. 

Algun otro nómber di 
surnan di Boneiru ku ta 
topa den literatura ta por 
ehémpel: Sur Marie 
Bernadine, Sur Pascalia, 

Sur Egidia, Sur 
Humiliana, Sur Agnes, 

Surnan Estelle, Emelina 
i Ines Nicolaas, Sur 
Conrada, Sur Grada 
Visser, Sur Felicitas Statia, Sur 
Theopista Booi, Sur Gerarda 
Goedgedrag, Sur Elina Herrera, Sur 
Denise Herrera, SurClementa Hart, Sur 
Theonille Marchena, Sur Hedwig Paula, 
Sur Serva Boezem, Sur Aniceta de 
Palm, Sur Cantalisia Pourier, Sur 
Dominica Bernabela, Sur Virginia 
Bernabela, Sur Crispina Koeks, Sur 
Pacifica Wanga, Sur Magda Crestian, 
Sur Emilia Pourier, Sur Juliette Cicilia i 
Sur Swinda Seraus. I asina tin mas. 

Patrimonio spirituai 

Surnan di Roosendaal a proba ku 
nan patrimonio spiritual, nan herensia, 
ta konsisti di: 

1. E spiritu i propósito di nan 
fundador; e karisma di Sur Marie Jo- 
seph; 

2. E tradishon di e instituto; e 
manera ku nan a biba komo komunidat 
bondadoso i generoso;i 

3. Un amor inkondishonal pa pueblo 
di Boneiru 

Dr. Valdemar Marcha a bisa den un 
diskurso na óktober 2019, na 
inougurashon di e monumento na 
Rotonde di Surnan di Roosendaal: 
“Surnan lokal komo miembro di e 
komunidat di Surnan di Roosendaal i 
yunan stimá di pueblo di Boneiru a 
konkistá nos tur su kurason. No por otro 
tampoko, pasobra nan a proba di ta: Un 
ehémpel pa nos modelá nos bida; 
Maestranan ku ta siña nos kon pa biba 
segun Lei di Dios; Mediadornan ku ta 
trese pas; Rumannan pa otro.” 

Yegada di fraternan 

Banda di sur, Iglesia Katóliko a sóru 
pa trese Boneiru tambe e kongregashon 
Fraternan di Tilburg. E promé tres 
fraternan ku a bin traha na Boneiru 
tabata Maxentius Bayens, ku a yega 
Boneiru dia 17 di desémber 1914, sigui 


dia 29 di desémber di e mesun aña pa 
fraternan Majella Kramps i Conradus de 
Jong. Ku nan yegada a kuminsá un 
kapitulo nobo den historia di Iglesia 
Katóliko na Boneiru. 

Anke ku Monseñor Niewindt for di 
meimei di siglo 19 a boga pa haña hende 
pa atendé ku skolnan spesial pa mucha 
hómber na Boneiru - te na e momentu 
ei tur mucha katóliko tabata sinta huntu 
ku mucha muhé den skol di sur — , a 
dura te na 1911 pa a tuma akshonnan 
konkreto pa trese frater e isla aki. E 
fraternan aki tabata trahando pues na 
Kórsou for di 1886 kaba. 

Aparte di skol di sur, tabatin un skol 
di gobiérnu na Boneiru, konosi komo 
‘Landsschool’, situá patras di Kérki 
Protestant na Playa. Tambe tabatin un 
tempu na Boneiru un skol partikular bou 
di direkshon di e maestro di katisashi 
M.L. Statius van Eps. E skol aki a 
eksisti di 1877 pa 1882. 

Loke por a ripará den e tempu ku 
tabatin unikamente skol di sur na 
Boneiru pa muchanan sali fordi un kas 
katóliko, ta e echo ku e mucha 
hómbernan no tabata sinti nan mes 
kómodo na skol di sur, na unda nan 
mester a haña lés sintá den klas huntu 
ku mucha muhé. Despues di e promé 
aña na skol di sur e mucha hómber aki 
tabata kita pa bai skol publiko. 

Den práktika tabata parse komo si 
fuera e skol publiko aki, ku un hende 
hómber komo maestro (meester), tabata 
é skol pa mucha hómber na Boneiru, 
miéntras ku skol di surtabata pa mucha 
muhé. 

Den transkurso di añanan, mas i 
mas mucha hómber a kuminsá kita for 
di for di skolnan di Playa. Pa e mucha 
hómbernan aki skol di sur no tabata 
nifiká mas ku un ‘bewaarschool’. 
Ademas e asistensia di mucha 
hómbernan tabata laga hopi di deseá. 

E tópiko di hendenan ku ta 
pérdé i/óf bléndu den mondi a 
resultá di ta hopi interesante. E 
tópiko aki a bini na diskushon 
durante e insidente ku Enoc 
Melaan, kende a resultá pérdi 
den mondi nort di BOPEC, 
hasiendo uso di 'drone', 
helikópter i basta hende riba pia 
pa buska. A haña Enoc Melaam 
na bida, pero lamentablemente 
el a fayesé despues. 


Djasabra ultimo nos a skohe 
pa papia riba e tópiko aki den e 
programa Beku na 'Voz di 
Bonaire', pero mirá for di un 
perspektiva históriko, esta 
kasonan di desaparishon di 
hende den pasado na Boneiru. 
E reakshonnan ku a drenta via 
telefón a mustra kla ku ta un 
tópiko hopi gustá, spesialmente 
e misteriosidat ku ta rondoná e 
kasonan aki. Loke ta resaltá ta e 
aspekto di spiritu i alma malu ku 
lo ta pone hende brua den 
mondi/ i pérdé. Djasabra awor 
nos ta sigui atendé e tópiko aki. 
Nos ta férwagt ku boso lo yama 
tambe pa nos por haña mas 
storia ku nos por dokumentá. 


M'a pone tambe algun di e 
storianan aki riba facebook. E 
reakshonnan, ku komentarionan 
interesante, tabata basta. 
Spesialmente e parti ku nos a 
publiká den Extra djasabra, saká 
for di un kapitulo di e buki 'Simia 
di Kultura' di Broertje Janga. Ta 
un buki ku m'a yuda Broertje 
saka. Mi a taip su manuskrito 
den kómpiuter. Na Extra a traha 
e 'layout'. Un buki interesante. 


Skirbiendo riba e tópiko aki, 
mi no por keda sin kórda riba 
bonerianonan ku a disparsé sin 
nunka a haña nan bék. Den Beku 
djasabra nos a topa por 
ehémpel e desaparishon di 
Avelino Winklaar. E tabata forma 
parti di un plug ku tabata 
hasiendo sierto trabounan na 
Kaminda Turistiko. El a bai un 
ratu for di e grupo i nunka mas a 
mir'é. Te awe. 


Tabatin mas kaso similar, tin 
di nan ku holó di un akto kriminal 
kologá na nan. Por ehémpel e 
kaso di un haitiano ku a disparsé 
na Fontein. A buska, pero nunka 
a haña un pista di e persona aki. 
Mi ta kórda ku mi a bai den e área 
ei huntu ku Walter Coffie. Nos a 
rondia oranan largu riba e seru 
di Fontein, pero niun spor di e 
haitiano. 


*** 


mei 2020 




Zonido positivo fo'i skina sindikal 


Tempu a kambia. Si den pasado sindikatonan tabata 
riba un gira kontinuo pa ataká, uitimo tempu aki, sigur 
for di e skina di USIBO, ku ta e union di sindikatonan 
boneriano, por skucha zonidonan positivo ta saii. E tono 
a kambia i sindikaiismo ta etaiando awor mas un 
aserkamentu positivo ku tantu sektor empresariai komo 
gubernamentai, kaminda e trahadó ta sentrai. 

Kada kos tin su tempu. Kisas 20 , 30,40 i 50 aña pasá e 
'kos' tabata pa sindikaiistanan bai prensa pa, ku tono 
fuerte i duru, ataká doñonan di trabou, menasa ku akshon 
i wéiga i tene akshon i wéiga tambe pa kuaiké chin-chan 
kos. 

E 'modus operandi' aki no ta funshoná mas. Atakenan 
verbai i vokai, manera nan tabata sosodé ántes, no tin 
sentido mas. Nos ta biba den un tempu ku diáiogo i 
negosiashon, usando sano huisio. Ta e hérméntnan mas 
primordiai pa saii for di impase i konfiikto iaborai. 

Nos ta iesando ku atenshon e komunikadonan ku USIBO 
ta sakando regularmente. E forma kon nan ta aserká por 
ehémpel e situashon iaborai debi' na coronavirus, e 
situashon iaborai na BOPEC i otro 'issue-nan ku ta biba 
uitimamente den sektor iaborai di Boneiru, ta di apioudi'. 

Nada di atake, sino mas un aserkamentu di ku "nos 
tambe ke yuda' óf "nos tambe ke aportá ku nos granito". 
Asina mester ta, pasobra ta nos tur huntu, sektor 


gubernamentai, sektorempresariai i sindikai, mester pone 
kabes huntu pa saii na interes di e trahadó. 

Den sindikaiismo era moderno nos ta kere ku deiaster 
hende mester reaiisá ku si no tin empresa, si no tin sektor 
pubiiko (gobiérnu), no tin trahadó. Asina simpei e asuntu 
ta. 

Trahadónan tambe mester komprondé i reaiisá ku nan 
mester tin un aktitut positivo. Tuma trabou na serio, trata 
na iogra produktividat mas haitu posibei, bringa huntu ku 
bo doño di trabou pa bai diianti, reaiisando ku si un 
empresa bai diianti, e trahadó tambe ta bai diianti. I mas 
ku tur kos: futuro di bo kupo di trabou tambe ta garantisá. 

Nos ta rekomendá USIBO pa sigui riba e trayekto aki. 
Bon mirá den e tempu aktuai no tin otro trayekto tampoko. 
Mustra tambe trahadónan, sea miembro di sindikato óf 
trahadónan en generai, ku nan mes komportá i nan mester 
produsi'. Ta dos paiabra mágiko. I nan mester ta ioyai na 
doño di trabou. 

Di otro banda sektor empresariai tambe mester aktua 
korekto i hustu ku trahadó. Asina tambe sektor 
gubernamentai. Meskos ku boso ta férwagt di trahadó pa 
komportá i produsi', sóru tambe pa duna nan un trato i 
rekompensa hustu. Tur esaki mester bai bira parti di ioke 
nan ta yama uitimamente "e normai nobo". 


USIBO ta buskando alternativa 

Mester ta pro-aktivo pa enfrentá 

tempu difisil 


KRALENDIJK - USIBO, e 
órgano di sindikatonan 
boneriano, internamente ta 
en buska di alternativa pa 
e temporada difisil ku ta bai 
enkontrá relashoná ku e 
efektonan di Covid-19. "Nos 
semper a bisa ku nos no por 
drumi warda, pero nos 
mester ta pro-aktivo sa- 
biendo kiko ta wardando 
nos." 

Di akuerdo ku USIBO 
den un komunikado di 
prensa, ta un echo ku si- 
tuashon ekonómiko di Bo- 
neiru lo bai dura basta 
promé ku e rekuperá i bai 
drai bék na un nivel ku e 
tabatin promé ku 13 di mart 
di e aña aki. 

USIBO den representa- 
shon di e klase trahadó, 
kier duna su granito na bini 
ku posibel solushon ku 
mester bai garantisá kupo 
di trabou pa gran parti ku 
ta kai den e sektor di hó- 
reka en partikular, ku ta e 
sektor ku mas ta mira ku lo 
bai pasa den tempu hopi 
difisil relashoná ku e 
Covid-19. Opviamente esaki 
ta konta pa tur e sektornan 


ku nan eksistensia pa gran 
parti ta dependé di e indus- 
tria di turismo. 

Loke mester bai pasa 
mas pronto posibel ta pa por 
yega na plannan konkreto 
pa sa den ki direkshon nos 
kier hiba nos isla den e 
tempunan difisil ku tin na 
horizonte. E ehersisionan 
ku mester bai hasi ta rekeri 
un kontribushon di tur 
partido envolvi, esta tur 
nanishi mester ta den 
mesun direkshon. 

USIBO ta kere ku awor 
ku Hulanda a bai di akuer- 
do pa prolongá ku tres 
luna mas e 80% di salario- 
nan, laga usa e tempu aki 
pa krea mas tantu kupon 
di trabou pa esnan ku lo 
por bai kai afó, pero bou di 
kondishon ku na momento 
ku situashon normalisá 
nan ta esnan promé 

yamá pa regresá nan 
puesto di trabou. 

"Ban usa e tempu aki pa 
laga e trahadónan ku ta 
dispuesto na siña un fishi 
nobo haña e oportunidat pa 
hasi esaki. Ban usa e tres 
luna nan aki pa laga e 


trahadó bai henter siman futuro fuente di empleo", 
mater (4) ora óf mas na su USIBO ta trese dilanti. 


PASENSHI 

Skritura: Santiago 1:2-4 
"sabiendo ku e prueba di boso fe ta produsi 
pérseveransia. I laga pérseveransia tin su 
resultado perfekto, pa boso por ta perfekto i 
kompleto, sin falta di nada." v.3,4 (BS) 

Na hopi okashon den bida, nos ta pidi Dios pa 
pasenshi. Pasenshi pa soportá diferente 
sirkunstansianan ku ta afektá nos bida diario. Tambe 
nos ta pidi pasenshi pa atendé ku sierto personanan. 
E bérdat ta, ku pasenshi ta un birtut masha deseabel 
pa tur hende. Tin ku ta kere ku bo ta nase kuné; otro 
ta konsider'é komo algu inalkansabel; i tin otronan ta 
pensa ku bo por optené esaki fásilmente den un tempu 
kórtiku, sin hasi masha esfuerso. Sin embargo esaki 
no ta asina, pasenshi no ta un don ku bo ta nase kuné, 
ni tampoko ta algu ku bo ta optené fásilmente den 
tempu kórtiku, pero e ta alkansabel si. Bo ta alkansá 
esaki ora ku bo pasa den hopi kontratempu, aflikshon 
i prueba, i sigur no fásilmente ni den tempu kórtiku, 
sino e no ta pasenshi. Pasenshi ta e kapasidat pa 
soportá ku konformidat, kalamidat, fatiga, insulto, etc. 
Tur e difikultatnan menshoná aki, segun Beibel, ta nan 
ta e mesun antesesornan di pasenshi. P'esei, ya komo 
ta asina, tur e difikultatnan aki ta presentá komo un 
sorto di prueba ku Dios ta permiti Su yunan pasa den, 
pa nan desaroyá e birtut tan anhelá aki. I miéntras 
nos ta pasa den e difikultatnan, nan ta sirbi pa 
perfekshoná 

i madurá nos. Awél, laga nos regosihá ora pruebanan 
presentá, no mirando e situashon aktual, ma pa e bon 
resultado ku nan lo trese kuné. 

Flernán Diaz Castro, Venezuela No hui pa difikultat, 
pasobra nan no tei pa kibra nos, ma pa benefisiá nos 
Saká for di; Alimento Pa E Alma, un 
produkshon 

di Trans World Radio Bonaire. 

USIBO den mensahe kla: 


Ora sero ta yegando pa BOPEC 


KRALENDIJK - E 
plataforma sindikal di 
Boneiru, USIBO, i sigur e 
dos sindikatonan ku ta 
representá e trahadónan 
na BOPEC, esta BPWU i 
FEDEBON, ta hopi preo- 
kupá. A drenta ultimo si- 
man di mei i aki 5 pa 6 si- 
man lo ta fin di yuni, ku ta 
e fecha ku e lisensia di OFA- 
S lo terminá. Esaki ta nifiká 
ku ora sero ta yegando 
tambe pa BOPEC. 


USIBO a komprondé ku 
e kantidat di bari di kombu- 
stibel ku CUROIL tabata 
kumpra serka BOPEC i 
bende ku Contour Global a 
kaba i ku ya pa basta siman 
e plan 'B' di gezaghéber, esta 
pa pasa pa 'light fuel' ta den 
ehekushon. 

Ta en espera tambe pa 
pronto bai hinka den uzo 
un parke di tanki na 
Aeropuerto Flamingo pa 
por bai risibi atrobe e 'heavy 


fuel' i transportá esaki ku 
truknan pa Contour Global. 

E situashon aki ta pone 
ku e fondonan ku mester 
bai riba e kuenta speshal no 
ta tuma lugá mas. Manera 
ta konosi, e fondonan aki 
tabata destiná parsial- 
mente pa paga salario di e 
trahadónan i parsialmente 
pa inverti den drecha e 
tankinan. 

USIBO ta opservá: "Kiko 
lo bai pasa despues di 30 di 


yuni ku e fondonan ku lo 
por tin ainda riba e kuenta 
no ta konosi. I ta netamente 
esei ta e problema serio ku 
ta bai konfrontá. Si mes tin 
fondo ainda riba e kuenta, 
pero basá riba e echo ku e 
lisensia a kaba, ta di unda 
lo bai paga e salarionan, ya 
ku PDVSA no por manda 
fondo debi na e blokeo ku 
Merka a imponé." 

Den e siman aki USIBO 


lo hasi máksimo esfuerso 
pa yega serka gobiérnu di 
Boneiru i via nan gobiérnu 
di Hulanda pa haña sa ki 
posishon nan ta tuma den 
e situashon aki. E impakto 
sosial, finansiero i 
ekonómiko, pero tambe di 
medio-ambiente, ta obligá e 
dos gobiérnunan pa tuma 
posishon opinion di USIBO. 
"Nos ta ya pa tres aña den 
e situashon insigur aki." 



Ta malkriá mamanan Kas di Kuido 


Luna di mei ta luna di mama. Na Kas di Kuido, pa e motibu ei, ta malkriá mamanan, manera e Jbtonan ta indiká. E dianan 
aki tin diferente aktividat bunita na Kas di Kuido. Extra, manera semper, ta trese esakinan den publisidat den koperashon 
ku /osefine Trinidad-Piar. 



OPENBAAR LICHAAM 

r#l BONAIRE 


RijksdienstCaribischNederiand 



Hasi petishon pa pakete di kuminda pa 
kas di famia den nesesidat? 

yudami( 3 )bonairegov.com 0^0800-1351 (grátis) 


Menshoná porfabor: nómber i fam, 
numberdi telefón i motivashon di petishon. 


Protehá bo mes i esnan rondó di bo 

huntu 


kontralcorona 

USIBO kontentu ku alargashon medidanan di emergensia 


J7 


Usa e tempu pa prepará pa 
kuminsá habri Boneiru 


ora 


KRALENDIJK - Union 
Sindikatonan Boneriano 
(USIBO) a tuma nota ku 
gobiérnu hulandes a disidi 
di alargá e medidanan di 
emergensia ku 3 luna mas. 
Nos no sa si ainda bou di 
kua kondishonnan esaki lo 
tuma lugá. Pues te ku 13 di 
yiini awor trahadónan lo 
por sigui risibi 80% di nan 
salario, dado kaso nan no 
tin trabou pa motibu di e 
krisis di corona. USIBO ta 


gradisidu pa e alargamentu 
aki, pero na mes momento 
USIBO kier hasi un yamada 
na tur sektor pa nos no bai 
drumi kere ku e alarga- 
mentu aki lo keda pa sem- 
per. USIBO ta di opinion ku 
mester usa e temporada 
aki, kaminda trahadónan 
ta risibi un ayudo, pa 
prepará pa ora kuminsá 
habri Boneiru. 

"Nos ta kontentu ku en 
partikular hotél Flamingo, 


Delphins Hotel, Habitat i 
Plaza, tur kuater miembro- 
nan di BONHATA, ta usando 
e tempu aki pa trein nan 
personal. SZW ta duna 
kompanianan e fleksibilidat 
pa por trein trahadó pa por 
kumpli ku tur e protokól- 
nan nobo", USIBO ta 
menshoná den un komu- 
nikado di prensa. 

Tambe USIBO a tuma 


nota ku te ku 13 di ^nini 
empresanan lo por hasi uzo 
di trahadónan. Nos sa ku 
tin hopi trabou ku por hasi, 
manera trabounan di 
mantenshon, di limpiesa. 

USIBO: "Lo ta bon pa 
organisá e plataforma kon 
ta bai mantené e distansia 
sosial ora kuminsá habri 
atrobe. USIBO a komprondé 


ku e trahadónan ku keda 
yamá lo traha máksimal 32 
ora pa siman i lo risibi 80% 
di nan salario ku nan 
tabata risibi kaba. USIBO ta 
spera ku trahadónan lo 
duna nan koperashon pa 
asina nan mantené nan 
mes ku e bon kustumber di 
traha i alabes risibi treinen- 
nan den nan trabou." 


J &J Electric & Construction B.V. 

ta buska 

1 Metsla 

2 Electro Monteur 

Pa mas informashon yama na telefon 

788-7339 


Tim Muller ta hala tras 


KRALENDIJK - Tim 
Muller kende Jo a bai traha 
komo Sekretario di entidat 
pubJiko di Boneiru, a infor- 
má KoJegio Ehekutivo ku e 
no ta asumi e enkargo mas. 

E motibu di su desishon 
ta un kombinashon di fak- 


Señor ta mi wardadó, lo ki no tin falta di nada -Salmo 23:1- 




DJ SCORPION 



Ku honda pena, ta partisipá 
morto repentino di nos kerido 

Luguén Gregory 
Alexander Crestian 

mihó konosi komo Oe 
óf DJ Scorpion 

* 29-08-1979 t 20-05-2020 

Na nómber di su esposa; 
Celine Crestian-Rosaria 


Rumannan; 

Robert Sances, esposa i yunan 
Dorothy van den Heuvel, esposo i yunan 
Nelsen Crestian, esposa i yunan 
Charlon Crestian,esposa i yunan 
Giovanny Mercera i yunan 
Edgar Janga, esposa i yunan 

Suegro i suegra; Luis i Frisia Rosaria-Emerenciana 

Tanta i tionan, prima- i primunan, kuñá i suá, madrina i padrino Kenneth Vinck, 
amigu- i amiganan, bisiña-, i konosinan, 
koleganan di trabou, koleganan di radio i D.J. 

Famia: Crestian, Melaan, Sances, van den Heuvel, Rosaria, Emerenciana, Vinck, 
Lugo, Curiel, Velez, Sint Jago, Wijngaarde, Mercera, Janga, Ridderstaat, Pop, 
Heinze, Molina, Sarmaart, van den Assen, Anthony, Marchen, Domacassé, 
Bernabela, Balentien,Verherlst, 

Reyes-Sanchez, Rooi, Manuela, Boezem, Johannes, Sintjacobo,Gonzalez, demas 
famia na Aruba, Kórsou i Hulanda 

Si den nos tristesa nos por a lubidá nómber di un famia, nos ta pidi nos diskulpa 
pa ku esaki. 

Akto di entiero ta tuma lugá djaweps 28 di mei. Ta kuminsá risibi bishita di 
kondolensia di l'or pa 3'or na Misa La Birgen di Coromoto, ta sali 4'or pa 
santana Katóliko na Playa. 

Famia ta pidi ku por asisti den trahe alegre. 

Den kuadro di desaroyonan rondó di COVID-19 tin ahuste nesesario segun 
reglanan konosi i stipulá pa EBT. 

Despues di entiero NO por risibi bishita di kondolensia na kas. 


tor: e situashon vulnerabel 
ku Saba a kai aden debi na 
krisis di corona i konsi- 
derashonnan personal. 

A yega na e desishon 
den bon konsulta entre re- 
presentantenan di ambos 
Kolegio Ehekutivo. Kolegio 
Ehekutivo di Boneiru taba- 
ta kontentu ku binida di 
Tim Muller, pero tin kom- 
prenshon pa su eskoho en 
bista di e sirkunstansianan 
partikular. 

Ta inisiá mas pronto 
posibel e prosedura pa re- 
klutá kandidato pa e fun- 
shon di Sekretario di enti- 
dat publiko Boneiru. 



AS0FMAY25TH.2020 




I 


Customer Service 
& Cashier 

Monday - Friday; 
08.00 to 10.00 for 60+ 
10.00 to 16.30 
for all ages 


Kla Store 

Monday - Friday: 
j3.00 to 10.00 for 60+ 
10.00 to 12.00 
13.30 to 16.30 
for all ages 




Helpdesk 

Monday - Friday: 

08.00 tolO.OOfor 60+ 

10.00 to 17.00 for all ages 
17.00 to 19.30 reachable by phone 
Saturday: 

. 09.00 to 12.30 for all ages ^ 


TELBO 


Kla* 


mobile 

Programanan di Bonaire.tv 

Telbo kanal 70 
Flamingo TV kanal 23 
Diamars26 mei 


12:00 Herensia: 

Olinda Rasmijn 
13:00 Dokumental: 

Mr. Bonaire Hugo Gerharts 
14:00 Herensia: 

Pancratio Benito 'Pancho' Cicilia 
15:00 BAPA: 

Streefkerk 'Planta Palu'-Eric van 
Onna-Boutismo Di Popchi 
16:00 Herensia: 

Alejandro 'Bubu' Martinus parti 2 
17:00 Aki Boneiru: 

'Green House' di Stinapa 


18:00 Herensia: 

Marcel Caluto Janga i 
Edna Margriet Janga-Sint Jago 

19:00 BAPA: 

Arletta van Beek 'Lechi i Keshi' 
2009 

20:30 Programa: 

Apel di Oro 
21:00 Aki Boneiru: 

Classical Music Board 
22:30 Puerto Latino: 

Luis Zárraga 


Tur mérdia 12’or ta kuminsá un 
programashon nobo di 4 ora. 

E programashon aki ta ripiti pa 24:00. 



MONCHI & TONCHI 

Awor Q kuminsá papia 
di 'coronasmart'. Ki bo 
ta pensa? 

Awél si. Mi ta kere miho 
papia di 'coronapoverty'. 

V J 

WEIMAN 

Anke e persona aki 
tabata konosi den 
Rincon komo Wei- 
man, su fam no 
tabata Weiman. 
Weiman ta bini di su 
promé nómbcr, ku 
tabata Wijnand. E 
tabata yama Wijnand 
Richard Janga i a 
nase na Rincon dia 2 
di desémber 1909. E 
tabata kasá ku 
Sebelina Romada Albertus. Weiman, pa loke ta trata 
sutrabou, tabata un hómber di mil kampaña. Entre 
otro e tabata nabegante den e tempu ku e tabala mas 
yón, 

Despues ku el a stóp di bai laman, Weiman a hasi 
vários trabou, Banda di nabegante, e tabata notá 
tambe den registro di trabou di gobiému komo 
férfdó, peon i operadó di betónmolen. E trabou aki 
tabata konosi komo ‘molenaar’. 

Wciman sa gusta bai piska na bararika na laman di 
nort. Tambe e sa gusta bai su kunuku, situá pariba di 
e anteriorplantashi Onima. Ei e tabatin su kabritunan 
i ademas tabata planta kunuku den temporada di 
yobida. E kaminda di asfalt bieu di Rincon tabata 
pasa te dilanti su kunuku. 

For di e matrimonio entre Weiman i su esposa a nase 
vários yu. Esun mayó ta Norma Teresita (1937). Por 
menshoná ademas Aquiles Julian (1941), Andresito 
Aloysio (1942), Urbana Catharina (1945), Richard 
Eulalio(1949), Rudolf Luciano (1952) i Harrison 
Fransisco(1954). 

Tantu Weiman komo su esposa a alkansá edat haltu. 
Asta nan a logra selebrá nan 60 aña di bida matrimo- 
nial huntu, loke hopi hende no sa logra fásil. E famia 
aki abiba na entrada di Rincon, siiit di kaminda, 
enfrente di e snékbar chines konosi komo Asan. 

Di shete Djadumingu di Pasku di Resurekshon 


Echonan 1,12-14 
Salmo 27, L 4, 7-8 
IPedro 4, 13-16 

Huan 17, 1-11 



Promé Lektura 
Salmo 

Di dos Lektura 

Evangelio 

Na un okashon un mucha 
homber a risibi di su tata un 
bals. Su papa a bisé’: “Kiko 
e bon mucha ta bisa ora ku e 
risibi un regalo?” E mucha 
hómber a kontestá: “Mi ke un 
bals mas”. E aktitut aki ta 
komprendibel ora ta trata di 
mucha, pero ta lamentabel en- 
tre kristiannan adulto ku ta 
limitá orashonnapidimentu, 
ora ku den realidat orashon 
no ta prinsipalmente pidi i 
muchu ménos unikamente 
pidi. Resa ta, di ta ku Dios i 
na promé lugá, alabá Dios, 


yam’é danki, pidié pordon i 
pidié grasianan nobo. Esaki 
ta e kuater fmnan di tur oras- 
hon, seaprivá ófkomunitar- 
io, i tambe di sakrifisio di 
misa, ku ta e orashon liturgi- 
ko mas importante. 

E promé lektura di awe 
ta bisa nos kon e komunidat 
apostóliko tabata dediká su 
mes na orashon, preparan- 
do su mes pa risibi Spiritu 
Santu priminti dor di Hesus, 
loke ta enserá un ideal i 
ehémpel pa nos. Nos ta bai 


splika kada un di e kuater 
finnan aki ku mester tin den 
tur orashon. 

Nos promé prekupashon 
mester ta alabansa i adoras- 
hon. “Señor, siña nos resa”, 
nan a pidi Hesus na sierto 
okashon, i E1 a kontestá: “ 
Boso bisa : Nos Tata ku ta 
na shelu, Bo nómber sea san- 
tifiká”. For di e momento ei 
tur dia miares di kristian, in- 
strui dor di Señor, nos ta 
tuma kurashi di ripitié. 
Adorá Dios ta, ofresé nos 
homenahe filial máksimo. Ta 
uni nos na e Angelnan di 
Bétlehém pa kanta “Gloria 
na Dios den altura”. Ta biba 
e primisianan di etemidat: 
“Santu, Santu, Santu ta 
Señor”. 

Demasiado bia nos ta lu- 
bidá e akshon di yama 
danki. Ser agradesidu ta fu- 
ente di benefishinan nobo, e 
ta elemental den nos relas- 
honnan sosial, i e ta — man- 
era nos ta bisa den misa— 
”hustu i nesesario, e ta nos 
deber i salbashon, gradisi 
Señor”. Asina Kristu a siña 
nos i asina tambe nos mester 
hasié: “ Hesus a tuma shete 
pan ku piská, a yama danki i 
a parti nan”. Laga nos ta 
gradesidu na Dios nos Tata 
pa tantu benefisio risibi, 
maske nos no ta konsiente di 
mayoria di nan. 

Pidi pordon mester ta 
otro preokupashon den nos 
orashon. E gran tragedia di 
mundu modemo ta ku el a 
pérdé noshon di piká, man- 
era Papa Pio XII a bisa, i ta 
p’esei nos no ta sinti nesesi- 
dat di pidi pordon, ni nos ta 
duna importansia na e in- 
vitashon di e saserdote ora 
misa ta kuminsá i e ta bisa : 
“Rumannan, promé di sele- 
brá e sagrado misterionan, 
laga nos rekonosé nos 
pikánan”. Dilanti di Hesus 
nos tur ta sinti nos komo pe- 
kador: “Pedro a kai na radia 
bisando, Señor bai fo’i mi, 
mi ta un hómber pekador”. 
Ku Hesus ningun hende lo a 
konfesá manera awor nan ta 
hasi. Den santa misa kada be 
di nobo ta aparesé e nesesi- 


dat de pidi pordon. Nos ta 
bisa : “Pordoná nos, nos 
ofensa manera nos tambe ta 
pordoná esnan ku a ofendé 
nos” i “Lamchi di Dios ku ta 
kita piká di mundu, tene pie- 
dat di nos”. 

Nos mester pidi grasian- 
an nobo. Laga nos pidi, pues 
ta loke Señor ke: “Pidi boso 
lo risibi”, “si asta boso ku ta 
mal hende sa na duna boso 
yunan kos bon, kuantu mas 
anto boso Tata den shelu lo 
no Spiritu Santu na esnan ku 
pidié.”. Tin kos ku Señor ke 
pa nos pidié, pero otro oran- 
an nos no sa. Nos aktitut 
mester ser manera esun di 
Hesus: “Tata, si Bo ke, tuma 
e kopa di sufrimentu aki for 
di mi, pero no loke Ami ke, 
ma loke Abo ke”. Nos tin sig- 
ur ku semper ora nos ta pidi 
bon, nos lo risibi, maske no 
semper nos lo risibi loke nos 
ta pidi. 

E petishonnan ku ta enserá 
den e orashon di Nos Tata ta 
sin duda algun di esnan mas 
importante. Esaki ta e 
kuater finnan di tur oras- 
hon. Ta nesesario resa den 
privá i komunitariamente, ya 
ku esun ta pa e otro. No laga 
nos limitá orashon den un 


solo pidimentu. Resa ta “ TA 
ku Dios”, algun bia skuchan- 
do, otro bia papiando, i otrc 
ora kontemplando manera e 
kampesino : “Ami ta mir’é i 
E ta mira mi”. Resa ta al- 
abá Dios, ta yam’é danki. 
ta pidi pordon i ta pidi gra- 
sianan nobo. 

E komunidat di Hems- 
além tabata resa pa mantenc 
nan speransa bibu. Nan taba- 
ta resa huntu. Nan tabats 
pone Dios den nan bida. Tir 
bia nos ta pensa ku Dios ta ur 
personahe di emergensia. 
manera e dókter óf e 
paipfeter. Nos ta yam’é ors 
nos tin doló di kabes o ora e 
kranchi di awa no ta fun- 
shoná. Dios tin derechi di 
pasa bintikuater ora pa dis 
huntu ku nos. Si nos ta kon- 
siderá nos mes kristian, Dios 
ta un miembro di famia. 
kende nos ta yama danki. 
kende nos ta konsultá pa nos 
desishonnan. Hopi famis 
kristian ta bin huntu anochi 
pa resa. Hopi ta bai misa di 
parokia huntu, komo famia. 
mayor- i yunan. Famia ku ts 
resa uni, ta permanesé uni— 
un frase popular ta bisa. Si 
Dios ta serka di nos, E poi 
realisá tambe e maraviosc 

Sigui lesa pag.h 


Lo bo ta un triunfadó 

E berdadero reto di nos bida ta den aseptá nos 
eroman i no pérdé e kalmu pa logra ser doño 
di nos mes. 

Ora egoismo no ta limitá bo kapasidat di stima. 

Ora bo ta konfia den bo mes maske tur hende ta duda den 
bo i bo stóp di preokupá bo mes pa loke nan ta bisa. 

Ora bo akshonnan sea asina kórtiku 
den durashon manera largu den resultado. 

Ora ku bo por renunsiá na e mtina 

sin ku e ta alterá e metabolismo di bo bida. 

Ora bo sa na distingui un sonrisa di un burla, 
i preferá e etemo lucha ku kompra di e viktoria falsu. 

Ora bo aktua pa konvikshon i no pa aplouso. 

Ora bo por ta pober sin pérdé bo rikesa 
i riku sin pérdé bo humildat. 

Ora bo sa na pordoná tan fásilmente 
manera awor bo ta diskulpá. 

Ora bo por kana huntu ku esun pober 

sin lubidá ku e ta un hende, i huntu ku esun riku 

sin pensa ku e ta un dios. 

Ora bo sa na enfrentá bo eroman, 

asina fásil i positivamente manera bo habilidat. 

Ora bo haña satisfakshon kompartiendo bo rikesa. 

Ora bo sa na opsekiá bo silensio na esun 

kende no ta pidi bo palabra, i bo ousensia na esun kende 

no ta apresiá bo. 

Ora ya bo no mester sufri pa konosé felisidat 
i no sea kapas pa kambia bo sentimentunan 
óf bo metanan pa plaser. 

Ora bo no trata di haña kontestanan 
den e kosnan rondó di bo, sino den Dios 
i den bo propio persona. 

Ora bo aseptá eroman, ora bo no pérdé 
kalmu, e ora ei i unikamente e ora ei, 
lo bo ta... UN TRIUNFADÓ! 










Dj 


amars 26 mei 2020 



FFB a deklará kampionato 

2019-2020 nulo 


KRALENDIJK-FFB ku ta 
e federashon di futból di 
nos isla ku ta bou di presi- 
densia di sr. Ludwig “Lu- 
ti”Balentin, a deklará kam- 
pionato futból 2019-2020 di 
nos isla nulo. 

Tabata djabiérné ultimo 
durante un reunion den 
oranan di anochi na Capt. 
Don’s Habitat, reunion ku 
e timnan afiliá na e fede- 
rashon di futból, ku a par- 
tisipá na e timnan di e 


desishon tumá pa deklará 
e kampionato nulo. 

Esaki debi na e krisis di 
koronavirus, loke a tuma 
demasiado tempu kaba no 
aktivo. 

Tampoko ta konosi ek- 
saktamente ki dia lo por ku- 
minsá ku futból di kam- 
pionato atrobe, sperando si 
ku lo ta pronto. 

Ta konsiderá ku e tem- 
porada 2019-2020, no ta- 
batin kampionato. 


Ku esaki pues e tempo- 
rada 2019-2020 ta keda 
konsiderá komo un tempo- 
rada ku no tabatin kampio- 
nato. 

Nos ta spera sinsera- 
mente ku mas pronto 
posibel lo sali fo’i dje gara 
di Covidl9, di manera ku 
bala lo por kuminsá lora 
bék riba nos isla, di kua lo 
kuminsá tambe di bia ku e 
temporada 2020-2021 di 
futból di nos isla. 


Aworaki FFB i su timnan 
afiliá ta bai prepará pa 
asina ku haña “lus bérdé” 
ku por kuminsá ku futból, 
kuminsá tambe ku kampio- 
nato 2020-2021 di futból di 
nos isla. 

Nos ta deseá FFB i su 
timnan éksito i ku pronto lo 
por kuminsá ku e tem- 
porada 2020-2021 di futból 
di nos isla. 


Buki 60 aña FFB. 

E reunion djabiérne 
ultimo tabatin solamente 
dos punto di agenda, di kua 
e otro punto tabata 
selebrashon 70 aña di FFB. 

Por a komprondé ku pa 
e selebrashon di e 60 aña 
di e federashon, lo bini ku 
un “buki” ku historia di e 
60 añanan di e federashon 
(FFB). 


Obi Winklaar a tuma retiru 
fo’i Real Rincon 



ENTIDAT POBLIKO 

BONEIRU 


RijksdienstCaribischNederland 


Numbernan Importante | Sosten sosial pa famia 

Ribo dianan di trabou. durante orario di ofisina 



Bo tin pregunta tokante vlrCis di corona na 
Boneiru? 


rljksdienstcn.co m/covid -19 
0800-1351 (gtáHi) 



Bo ke papia tokante di strés na kas Of tokante 
kon pa atendé ku yu? 


Sentro pa Hubentuti Famia 
701-5257 



Bo ta preokupá pa seguridat di mucha? 


JGCN 

715-7201 



Bo ke papla ku un trahadO dl Tim dl Bario? 


Tim di Bario 
717-1714 



Bo famta mester di un pakete di kuminda? 
Of bo no por paga akohida pa mucha, WEB. 
hUr(dl kas), internét mas? 


yudaml^bonairegov.com 
0800-1351 (grdtts) 



Bo mester di ayudo ku lesa, skirbi bf 
yenamentu di papel? 


Fundashon Forma 
'*'599 785*7314 (yomo ófWtKiEsApp) 


^ - 

'ji' 

Pa notifikashon dgudo df viofensia doméstiko, | 

abusu di mucha óf otro situashon dt emerg#nsia. 

YAMA9n 



fsanpfralfronsoUeb 


• • 

0 

>- 

80 ta vfktlma dl kualk^echo kastlgabel pa Eei i bo 
mestéf di sosten •moshonal? 

Oñsjna Yudansa 
Pa Viktima 
717-6181 



Protehó t>o mes i esnon ronáó di bo 


huntu 


kontracorona 


KRALENDIJK-Informa- 
shonnan ku a yega nos 
redakshon fin di siman 
pasá, pa ta eksakto djadu- 
mingu ultimo, a mustra ku 
e DT di s.v. Real Rincon ku 
ta sr. Obi Winklaar, a tuma 
su retiru fo’i e kampionnan 
di s.v. Real Rincon. 

Nos a trata na establesé 
kontakto ku sr. Winklaar 
pero no a logra. 

Nos a tuma kontakto ku 
e presidente di s.v. Real 
Rincon, sr. Carlos Pourier, 
ku a konfirmá pa nos ku e 
informe ta korekto. 

Tabata un siman i mei 
pasá ku s.v. Real Rincon a 
risibi e karta di retiru di sr. 
Winklaar ku pa medio di e 
karta ta pidi su retiru fo’i s.v. 
Real Rincon. 


Direktiva di s.v. Real 
Rincon tabata sa ku esaki 
lo a bini ya ku na kuminsa- 
mentu dje temporada (kam- 
pionato), sr. Winklaar a 
duna di konosé ku ta su 
ultimo temporada. 

Di e forma aki pues, sr. 
Robert “Obi” Winklaar ku 
tabatin eksitoso tempo- 
radanan ku e kampionnan 
di s.v. Real Rincon komo 
DT, ta bandoná e organi- 
sashon di s.v. Real Rincon. 

No ta konosi pa nos si 
sr. Winklaar lo bai un otro 
klup di futból ya ku nos no 
a logra establesé kontakto 
kuné. 

Tampoko ta konosi ain- 
da kua ta e próksimo DT di 
e ekipo kampion. 


NKN 40 a laga NKN 50 
den tereno 


KRALENDIJK-NOS Ku 
Nos 40 riba un eror kostoso, 
a laga Nos Ku Nos 50-1- den 
tereno den partido di sóftból 
amistoso i di treinen 
djadumingu ultimo na 
Jossy Boekhoudt Ballpark 
na Tera Kórá. 

E dos timnan di sóftból 
di Asosashon Nos Ku Nos, 
djadumingu a bini huntu 
pa treinen i prepará pa ta 
den kondishon pa kualke 


kompromiso ku presentá. 

Riba un eror di Randy, 
NKN40 a laga NKN50 den 
tereno ku skor di 7-6. 

Tabata un partido ku a 
bai 7 inen, di kua e picher 
ganadó di e partido ta 
Jemuel “Choko” Melaan. 

Picher pérdédó di e 
partido ta Ashel Girigorie 
ku a tira dos ponche riba 
Concession i Kókó. 


Somafer N.V. 

ta buska 

1 Loodgieter 

Pa mas infromashon yama na tel. 

796-7434 

Qredits ta qfresé: 



Kredito transitorio pa empresa chiki i mediano 


KRALENDIjk -- Qredits ta 
ofresé empresarionan fi- 
nansiamentu pa sobrevivi 
durante e krisis ekonomiko 
aktual. For di awe empresa- 
rionan chikitu i mediano 
por apliká pa e kredito 
transitorio yamá ‘corona- 
overbruggingskrediet’. 
Esaki ta enserá un finan- 
siamentu den e forma di un 
microkrédito di maksimal $ 
25,000.- ku un interes di 2% 
den e promé aña. 

Di e manera aki Qredits 
ta ofresé un solushon pa 
empresarionan buskando 
fondonan di likides pa por 
sobrevivi e temporada di 
krisis. ‘Asta awor ku e me- 
didanan pa kontené e co- 
rona virus a keda aliviá, 
empresarionan ta sigui 
sinti e sla kousá dor di e 


krisis aki. E fasilidat di 
krédito benefisioso aki tei 
pa yuda kubri e gastunan i 
otro debernan finansiero di 
e empresa durante e krisis. 
Asina aki nos por sostené 
mfles di empresario chiki i 
mediano pa nan por 
sobrevivi durante e krisis di 
Corona.” Segun Elwin Gr- 
oenevelt, direktor di Qredits 
Microfinanciering Neder- 
land. 

Krédito 

E krédito transitorio ta 
pa empresarionan eksis- 
tente. E krédito ta mará na 
un periodo di maksimal 48 
luna i durante e promé 6 
lunanan e empresario no 
mester pagá amortisashon 
di e fiansa. E periodo di 
grasia aki por keda eks- 


tendé ku 6 luna mas den 
kaso ku esaki ta nesesario. 
E empresario ta paga 2% di 
interes riba e montante di 
krédito durante di e promé 
aña i despues di e periodo 
aki un interes di 6.75% lo 
keda apliká. Un aspekto 
importante tambe ta ku e 
empresario por likidá e 
fiansa na kualke momentu 
i sin paga but. Dor ku e 
kredito aki tin un karakter 
transitorio i ta relashoná ku 
e virus di Corona, e ‘corona- 
overbruggingskrediet’ no 
ta adekuá pa empresanan 
nobo. Qredits ta gradisi 
gobiérnu di Boneiru pa e 
sosten ofresé. Danki na 
esaki empresarionan ku no 
ta kliente di Qredits tambe 
por apliká pa e krédito 
transitorio di Qredits 


Bonaire. Den e temporada 
di krisis aki tambe empre- 
sarionan ku un idea in- 
ovativo, realisabel i dura- 
dero por apliká pa un Mi- 
crokrédito serka Qredits. 

Éksito 

Den luna di mart Minis- 
ter Wiebes a anunsiá du- 
rante un konferensia di 
prensa na Hulanda ku 
Qredits, ku e sosten di e 
Ministerio di Ekonomia i 
Klima, lo ofresé un areglo 
pa yuda su klientenan. Tur 
empresario ku un fiansa di 
Qredits por a apliká pa yega 
na remarke pa un periodo 
di grasia di 6 luna durante 
kual e kliente ta paga 
solamente 2% di interes. 
Asina aki e kliente no 
mester amortisá su fiansa 



Rudy ta komentá 


Wiként pasá e yónkuman aki, un di e uniko dos tionan ku mi 
tin na bida ainda, a hasi aña. Duru duru ainda ku yen di kos di 
konta. Pabien p'e i pa henterfamia Domacassé. Awor laga ami 
konta boso un storia di Tio Chibu. Algun aña pasá nos tabata 
sintá riba malekon pabou di kas di Nena, kómbersando. Atardi 
riba malekon tin hopi hende ta kana, i un dado momentu a pasa 
un chek ku si el a partisipá na Miss Boneiru, nan lo a pidi tur e 
otro kandidatanan pa hala tras, pasobra nan lo no tabatin chéns. 
Super bunita. Mi a bira wak Tio Chibu i a puntr'é: "Chibu, si un 
kuarenta aña pasá asina bo a haña un chek asina, kiko bo lo a 
hasi kuné?" 

Tio Chibu a bira wak mi, hala dilanti un tiki, ku bos haltu i kara 
di un piskadó kla pa dal un piská ku chikoti, el a kontestá: "Ki 
kuarenta aña pasá kiko? Ta awor mi tin ku hañ'é pa mi mustra bo 
kiko mi ta hasi kuné." 

Ku Tio Chibu, nos ta hari semper. Ku pa hopi aña mas e ta 
huntu ku nos pa nos sigui gosa di su storianan. 





Maiky? Posada? Finalmente a bira Lac i esaki ta Lak su 
regalo: piská fresku, dushi drechá. Riba e foto no por mira e dos 
kupnan di sópi ku a bai promé ku esaki. Ta sópi ku ta hasi bo 
wowonan skérpi manera vérekeiker. No tin ningun restorant di 5 
strea ku por kompeti ku e kushina di Lak. Pa no menshoná e 
ambiente natural dushi ku tampoko ningun lugá no por ofresé. 
Nos por por bai ku fakansi e aña aki? No tin nodi. Nos por bai 
Lak i gosa di un ambiente uniko i dushi. 



Ai Djo, e pobernan. Mira nan bentá aki. Ultimo tempu, mi a 
topa nan diferente biaha na Lac, i por ripará si ku nan kurpa a 
drecha hopi komiendo piská fresku. Pero ketu bai e dósis di 
kuminda di laman ta muchu haltu pa nan, i ora nan kaba kome, 
nan no por muf. Ta tuma tempu pa kustumá ora e uniko kuminda 
di laman ku nan sa haña, ta saldinchi. Pero mi ta gosa nan bon 
intenshon i ta spera ku nan ta sigui asina. Ku tempu, nan kurpa 
ta bin bei kompletamente. Kon ku bai bin, nan ta bon hende. 

Pero boso sa ta ken tin kurashi? Ta e gainan aki. Nan ker a 
bin kobra mi karni di kabritu ku nan tata sa bin bende ku Machi 
Dodo. Nan no sa ku ora kunukeronan trese kuminda di kunuku 
pa piskadónan, ku e kunukeronan aki tabata haña piskáfresku 
bai kuné pa henter bario? 


Tur chansa un banda. Nos a pasa prét un ratu, ku yen di 
storia, i gosando di e ambiente di Lac. 



temporalmente i e ta risibi 
un redukshon supstansial 
den e gastunan di interes 
ku e mester keda paga. Ku 
esaki e empresario ta risibi 
un sosten grandi pa tene 
kabes riba awa. Entretantu 
mas ku 55% di e klientenan 
di Qredits Boneiru ku gra- 
titut a hasi uso di e areglo 
aki. 


Mas ku krédito 

Qredits ta ofrese krisis 
coaching tambe durante e 
temporada di krisis aki. 
Empresarionan por apliká 
pa un coach pa papia to- 
kante solushonnan pa 
problemanan ku nan ta 
enfrentá aktualmente ku 
nan negoshi. Pa empre- 
sarionan ku ta buskando 
konosementu i insipira- 
shon durante e periodo aki 
Qredits a introdusi, den 
kolaborashon ku Goo- 
gle.org, un wépsait yen di 
teps i artikulonan infor- 
mativo relashoná ku e 
temporada di krisis di Co- 
rona. Riba e wépsait tin 
artikulonan práktiko to- 
kante por ehémpel: enfoká 
riba posibilidatnan, kon pa 
anda ku pérdida di benta i 
kon pa keda positivo den e 
periodo di krisis aki. Tambe 
ta ofresé diferente shablon 
ku ta disponibel pa down- 
load pa yuda bo haña un 
bista di bo situashon finan- 
siero i teps pa keda den 
bista kliente i posibel kliente 
durante e periodo aki. Un 
parti di e artikulonan aki, 
tradusi na Papiamentu, ta 
disponibel riba e pagina di 
Facebook di Qredits Bo- 
naire. 

Ofresé mas ku krédito 
so, tambe den e temporada 
ansioso aki, ta lokual ku ta 
pas ku Qredits. Milagros 
Blanken, Branch Manager 
Bonaire: ‘‘Komo un isla chi- 
kitu nos desafionan ta 
grandi. Banda di esaki e fin 
di e krisis i su konsekuen- 
sianan (te ainda) ta duru pa 
pronostiká. Dor di esaki nos 
ta trata pa keda traha riba 
maneranan pa sigui sos- 
tené e empresario lokal pa 
nan por sobrevivi den e 
temporada di krisis. Awor, 
mas ku nunka, nos ról so- 
cial komo dunadó di krédito 
ta sumamente importante.” 

Prevem' férkout, 
grip i e vi'rus di corona 



Laba man 

Laba bo man bon 
durante 30 
sekónde ku 
skuma i awa. 



No mishi 

No mishi ku wowo, 
nanishi óf boka. Via 
e lugánan aki bo ta 
pega ku e malesa. 



Kubri 

Tapa bo boka i 
nanishi ora bo ta 
tosa óf nister ku un 
lensu di papel óf e 
doblá di bo élebog. 



Distansia 

Mantené un 
distansia di 
aloménos 1.5m 
di otro hende. 


Kiko ta virus di corona nobo/COVID-19? 

Tin un brote internashonal di COVID-19 (konosi tambe komo virus di corona nobo) na e 
momentunan akf. E virus por okashoná smtoma manera kentura, tosamentu i halamentu di 
rosea anshá. Den un kantidat di kaso limitá el a kondusf na infekshon mas serio, asta morto. 


Kontakto: 

Liña di informashon virus di corona 

L 0800 1351 (grátis) 

+599 71 5 91 99 (P^ yamada internashonal) 



5 ^ 

Esaki ta un mensahe di Departamento di Salubridat Publiko 














